Guča skuplja od letovanja u Grčkoj - Ozonpress :: internet portal\nUkoliko želite da ove godine odete na 56. dragačevski sabor trubača u Guči, koji se održava od 10. do 14. avgusta, i uživate u prazniku trube, napunite debelo svoj novčanik pošto će vam za pet dana u proseku biti potrebno 250 evra.\nIako cene smeštaja variraju u zavisnosti od toga da li ste u samoj varošici ili nekoliko kilometara dalje od opšteg veselja, za najam ležaja moraćete da izdvojite više nego za apartman na grčkom primorju.\nJedan od vlasnika soba za iznajmljivanje u Guči kaže da je razlog za ovako visoku cenu zakupa nedovoljno smeštajnih kapaciteta.\n– Imajte na umu da je Guča malo mesto sa svega 2.500 stanovnika i 250 kuća. S druge strane, postoje samo dva veća objekta, a Sabor poseti oko pola miliona ljudi. Smeštajni objekti rade samo tokom Sabora, pa ljudi gledaju da zarade neki dinar – objašnjava naš sagovornik i napominje da cena nije visoka jer gosti imaju lud provod 24 sata.\nS druge strane, ako imate malo više avanturističkog duha i ako vam komfor nije na prvom mestu, na raspolaganju ćete imati i nekoliko kampova.\nTuristička organizacije Guče će ove godine imati svoj zvanični kamp u koji će moći da se smesti 300 ljudi, a onima koji ne budu uspeli da ugrabe mesto u ovom kampu preostaje najam u nekom od privatnih, ali po znatno višoj ceni.\nKako navodi jedan od organizatora, gosti ne treba da budu iznenađeni ukoliko im u nekom od privatnih kampova zakupci budu posebno naplatili parking mesto.\nŠto se tiče ponude hrane i pića, saboraši ne treba da brinu, pošto će ugostitelja biti na svakom mestu, sa raznovrsnom i bogatom ponudom dragačevskih specijaliteta kao što su svadbarski kupus iz zemljanog lonca i pečenje sa ražnja, dragačevski sir i kajmak, proja i kačamak…\nUgostitelji napominju da su spremni da dočekaju goste ma koliko ih stiglo za koji dan.\nPARKING 1.000 DINARA\nKo dolazi automobilom, moraće da plati parking 1.000 dinara za sve dane, bez obzira na to koliko se zadržava. Sreda 10. avgust i nedelja 14. avgust su, kako organizatori navode, neoficijalni festivalski dani, kada će koncerte održati Ceca Ražnatović, Riblja čorba, Miroslav Ilić i Severina, a oni koji budu želeli da budu deo atmosfere, moraće ulaznicu za koncert da plate 800 dinara.\nUkoliko odlučite da odete na neki izlet, moraćete da izdvojite oko 30 evra, neki evro će vam svakako trebati i za suvenir sa ove trubačke fešte, a orkestar koji vam svira pesme po porudžbini iznad glave dodatno će istanjiti vaš novčanik.\nSmehoteka 09/08/2016 u 07:43 Odgovorite\nOvce su za shishanje vazda bile, samo sto su u Guci ovcurine koje shishaju Dragacevci…\nDzekson Fiver 09/08/2016 u 07:50 Odgovorite\nAnonimni 09/08/2016 u 09:04 Odgovorite\nKo garantuje parking za tih 1000 din?to je ulaz a ne parking,prevaranti,a opet auto u livadu.prestali smo da idemo na trubu kad su postavili rampu 5 km pred Gucu,bezobrazluk\nBiljana 10/08/2016 u 05:58 Odgovorite\nGuca je postala smesna


Saopštenje Centralne banke Crne Gore, komercijalnih banaka koje posluju u Crnoj Gori, Fonda za zaštitu depozita i Udruženja banaka Crne Gore - CBCG\nHome Javnost rada Aktuelno Saopštenja Saopštenje Centralne banke Crne Gore, komercijalnih banaka koje posluju u Crnoj Gori, Fonda za zaštitu depozita i Udruženja banaka Crne Gore\nSaopštenje Centralne banke Crne Gore, komercijalnih banaka koje posluju u Crnoj Gori, Fonda za zaštitu depozita i Udruženja banaka Crne Gore\nU Centralnoj banci Crne Gore danas je održan sastanak kome su, osim predstavnika CBCG, prisustvovali glavni izvršni direktori i ostali predstavnici banaka, generalni sekretar Udruženja banaka Crne Gore i direktor Fonda za zaštitu depozita.\nSagledavajući aktuelnu situaciju u bankarskom sektoru, prisutni su konstatovali da bankarski sistem karakteriše stabilnost, sigurnost i visoka likvidnost, što potvrđuju pokazatelji poslovanja banaka.\nU periodu nakon uvođenja privremene uprave u Atlas i IBM banci (7. decembra 2018. godine), sve ključne bilansne pozicije, na nivou sistema, bilježe rast. Tako su, u ovom periodu, depoziti u 13 preostalih banaka porasli za 28 miliona eura, a likvidna aktiva za 6 miliona eura. Ukoliko se izuzmu dvije banke koje su pod mjerama CBCG (Atlas i IBM banka), koeficijent solventnosti, prema posljednjim raspoloživim podacima, na nivou sistema, iznosi 17,47%. Učešće loših kredita u ukupnim kreditima, na kraju 2018. godine, u 13 banaka, iznosilo je 5,44%, dok je učešće kredita koji kasne sa otplatom preko 90 dana 3,09%.\nOvakvi parametri potvrđuju da je bankarski sistem apsolutno stabilan i da pokušaji njegovog podrivanja, kroz spekulacije i plasiranje netačnih informacija u javnosti, nijesu uspjeli. Osuđujuci takve namjere, a u cilju daljeg doprinosa jačanju sistema, dogovorena je još frekventnija komunikacija CBCG i banaka, kao i tješnja saradnja između samih banaka. “Najvažnije parametre poslovanja banka pratimo na dnevnom nivou, a svaka banka je dužna da o eventualnim nepredviđenim okolnostima obavijesti CBCG”, istakao je guverner Žugić.\nNa sastanku je bilo riječi i o toku isplate garantovanih depozita. Zaključeno je da se proces odvija efikasno i da značajan dio isplaćenih depozita ostaje u sistemu. Na osnovu podataka iz banaka, preko 40% obeštećenih deponenata ponovo oročavaju novac kod banaka isplatioca, dok se preostali dio depozita dominantno vraća u sistem, njihovim polaganjem na štednju kod ostalih banaka.


► Fajon i Bilčik pozvali na smirivanje tenzija u Srbiji\nReagujući na incidente ispred srpskog parlamenta, Bilčik i Fajon su u zajedničkom saopštenju naveli da u demokratskom društvu nema mesta za nasilje i da je neophodno uklanjanje tenzija među strankama i u medijskom okruženju pred predstojeće izbore zakazane za 21. jun.\n"Kako zemlja izlazi iz karantina uvedenog zbog korona virusa, važnije je nego ikada da sve političke snage i građani imaju potpuno poverenje u integritet izbornog procesa. Niko ne bi trebalo da bude izložen nepotrebnim rizicima tokom sprovođenja svojih političkih kampanja i davanja glasa", navodi se u saopštenju.\nBilčik i Fajon dodaju da uloga medija sada važnija nego ikada zbog posledica korona virusa koja dovode do ograničenja normalnih uslova za sprovođenje izborne kampanje.\n"Zabrinuti smo zbog polarizacije u medijskom okruženju, upotrebe medija za političke - uključujući lične - napade i eskalaciju napetosti. Budimo jasni, odgovornost svih političara je da izbegavaju zapaljiv jezik, da se suprotstavljaju govoru mržnje, da izbegavaju otežavanje društvene podele poštujući političke protivnike i da ne dovode u zabludu javnost dezinformacijama u medijima pre, za vreme i posle izborna kampanja".\nFajon i Bilčik su pozvali političare da u javnosti i putem medija smire tenzije i ponovo se usredsrede na "postavljanje dnevnog reda politike koji su proevropski i u duhu demokratskog društva i koji promovišu razvoj zemlje i prosperitet srpskog naroda".\n"Pozivamo medije da objektivno i profesionalno izveštavaju u interesu građana. Pozivamo sve političke snage i građane da se uključe u izborni proces kako bi se osigurala najšira moguća zastupljenost i promocija različitih ideja i doprinosa koji jačaju pluralizam i jačaju demokratiju", navodi se u saopštenju.\nBilčik i Fajon su dodali da pažljivo prate uslove za održavanje parlamentarnih izbora i očekuju od vlasti da u potpunosti primene sve obaveze preuzete u tri kruga Interpartijskog dijaloga.\n"Nastavićemo da sarađujemo s ODIHR-om i drugim partnerima da vidimo da li ograničenja zbog korona virusa omogućavaju raspoređivanje posmatrača izbora, kako bi međunarodna zajednica mogla dati svoju procenu ukupnih uslova za održavanje izbora", dodaje se u saopštenju i navodi da EU stoji rame uz rame sa građanima Srbije i da je bila i ostati partner broj jedan za Srbiju.


PARIS Billing pruža napredne funkcionalnosti za podršku u procesu prodaje i obračuna usluga u oblastima snabdjevanje električnom energijom, vodom i drugim energentima, zatim za isporuke komunalnih usluga, toplotne energije, odnosno u svim djelatnostima gdje je potrebno masovno generisanje računa na osnovu raznih vrsta i parametara obračuna.\nImplementirajući automatske procese PARIS Billing uveliko smanjuje greške koje se mogu pojaviti u procesu obračuna i fakturisanja usluga. Pruža napredne funkcionalnosti za podršku prodaji za različite scenarije i metode tarifiranja, kao i za kreiranje fleksibilnih konfiguracija obračuna usluga, kako po cijenama, tako i po strukturi. Mogu se pokriti svi tarifni slučajevi, što je posebno bitno kod targetiranja korisničkih grupa ili pojedinačnih korisnika, a jednostavnim ažuriranjem elemenata obračuna organizacija može brzo odgovoriti zakonskim ili poslovnim zahtjevima za izmjenom tarifa. Svakom korisniku, fizičkom ili pravnom licu, se pridružuje jedno ili više obračunskih mjesta, a za svako obračunsko mjesto se pridružuju vrste obračunskih usluga sa pripadajućom tarifnom grupom i tarifnim paketom.\nSistem je visoko pouzdan i skalabilan, te ga je moguće integrisati sa postojećim internim i eksternim aplikacijama i sistemima za očitanja.\nSOEE je integrisano softversko rješenje za podršku poslovima obračuna i naplate električne energije. Rješenje sprovodi konzistentno vođenje registara kupaca/potrošača, mjernih mjesta, mjernih uređaja, organizaciju posla očitanja, izvedbu mjera prema kupcima, te generisanje bogatog skupa izvještaja.\nJednostavno prilagođavanje promjenama uslova poslovnog okruženja (poreske stope, promjene tarifnika, ...)\nKvalitetne, brze i konzistentne izvještaje o poslovanju na svim nivoima upravljanja\nBogat skup logičkih kontrola rezultata očitanja, sposobnih da ukažu na razna „sumnjiva“ stanja\nIntergacija svih podsistema\nZajedničko jezgro (šifarnici)\nZaštita podataka od neovlaštenog pristupa realizirana je razvijenim sistemom rola, koje omogućavaju preciznu kontrolu prava pristupa svakog pojedinačnog operatera i referenta, zavisno od konkretnog posla koji obavlja u sistemu SOEE.\nUpravljanje ovim pravima se vrši na nivou servera baze podataka, a kontrola pristupa se vrši na nivou servera kao i na nivou klijenta.\nSistem je snabdjeven vlastitim modulom za kreiranje backup kopije podataka, koja se zasniva na standardnim Oracle backup mehanizmima.


Spisak predavača/trenera :: Miroslav Draganov - Sve za razvoj\nPočetna/Spisak predavača/trenera/Miroslav Draganov\nMiroslav Draganov sebe opisuje kao čoveka koji ne zna da pliva, ali ima ogromno iskustvo u držanju glave iznad vode kroz teška životna iskustva. Njegov brend „Produži s osmehom“ i objavljena knjiga „Kako produžiti s osmehom?“ su autentična i iskreno podeljena iskustva koja su korisna posebno onima koji su odrasli bez ili izgubili bliskog člana porodice ili su morali da se bave problemima mentalnog zdravlja i siromaštvom.\nKao mentor i NBI™ Savetnik nudi online i ofline programe javnog nastupa i team buildinga, primenom programa “mekih” veština. Suosnivač je „KO-KREATORI“ - društvenog preduzeća za obrazovanje, motivaciju i lični razvoj, čija je misija lični i profesionali razvoj, očuvanje mentalnog i emocionalnog zdravlje, za timove i pojedince. Sistem podrške KO-KREATORA omogućava aktivno uključivanje žena - žrtava porodičnog nasilja i dece u samohranim domaćinstvima, te je 10% od svake uplate KO-KREATORI namenjuju upravo njima. Na taj način imaju besplatan pristup uslugama partnera KO-KREATORA i njihovih sertifikovanih trenera.\nKao motivacioni govornik, višestruko nagrađivan, raspolaže znanjem, veštinama i dugogodišnjim međunarodnim iskustvom (17+godina). Sebe doživljava kao serijskog preduzetnika i stvaraoca društvenog uticaja.\nSpisak Miroslavljevih programa i treninga, u nastavku:\nSortiraj prema položaju: odozgo prema dole\nNBI™ za najmlađe\nNBI™ Studenti + konsultacije do 60min\nNBI™ Učenici + konsultacije do 60min


Vrijeme sutra vedro i suvo, tokom večeri novo naoblačenje | Srpskacafe\nVrijeme sutra vedro i suvo, tokom večeri novo naoblačenje\nSrijeda, 5.02.2020., 18:12 Srijeda, 5.02.2020., 14:24\nU Republici Srpskoj i Federaciji BiH sutra će tokom dana preovladavati pretežno vedro i suvo vrijeme, dok će prema večeri doći do povećanja oblačnosti.\nJutro i prije podne biće pretežno vedro na sjeveru i jugu, u centralnom pojasu i na jugozapadu sa umjerenom oblačnošću, dok će u nižim predjelima biti slabog, a na planinama i visoravnima umjerenog do jakog mraza, saopšteno je iz Republičkog hidrometeorološkog zavoda.\nTokom dana biće pretežno vedro i suvo vrijeme uz promjenljivu oblačnost i sunčane intervale, a tokom večeri će se novo naoblačenje sa sjeveroistoka širiti prema centralnim i istočnim predjelima i stvoriti uslove za provijavanje snijega.\nDuvaće umjeren, na momente i pojačan vjetar, sjevernog smjera, koji će poslije podne slabiti, podaci su Federalnog hidrometeorološkog zavoda.\nTemperatura vazduha izmjerena danas u 13 časova: Bjelašnica minus 11, Čemerno minus četiri, Han Pijesak minus tri, Kalinovik i Sokolac minus dva, Mrakovica i Nevesinje minus jedan, Gacko i Drinić nula, Srebrenica jedan, Mrkonjić Grad dva, Zvornik i Višegrad tri, Foča četiri, Novi Grad, Prijedor i Bijeljina pet, Bileća, Banjaluka i Doboj šest, Trebinje i Srbac sedam, Mostar osam, Neum 11 stepeni Celzijusovih.


Nemačka, Portugalija i Slovenija: Ojačana metodologija pregovora o putu Zapadnog Balkana ka EU - Progovori o pregovorima\nNemačka, Portugalija i Slovenija, buduće predsedavajuće EU, "potvrdjuju evropsku perspektivu Zapadnog Balkana", naglašavaju da je njihov cilj da se proces proširenja na region temelji na "ojačanoj metodologiji" koju je uobličila Evropska komisija i obećavaju snažnu podršku zapadnobalkanskim zemljama za otklanjanje posledica epidemije korona virusa.\nTa nova metodologija pregovora o članstvu znači da će proces biti bitno osnažen i produbljen, navodi se u nacrtu zajedničkog programa predsedavanja EU koje će od 1. jula preuzeti Nemačka, od januara 2021. Portugalija a u julu nastaviti Slovenija.\nTri buduće predsedavajuće EU pozdravljaju odluku da se pokrenu pregovori o članstvu s Albanijom i Severnom Makedonijom.\nNemačka, Portugalija i Slovenija stavljaju do znanja da će "posebnu pažnju dati otklanjanju teških socijalnih i ekonomskih posledica krize zbog kovida-19 na Zapadnom Balkanu, kao i oporavku njihovih privreda, uključujući stvaranju povoljne perspektive za mlade".\n"Trojka će podržati povezivanje u svim vidovima i time smanjiti razvojni jaz izmedju EU i regiona", stoji u zajedničkom dokumentu.\nTri članice koje će ubuduće voditi poslove Unije predočavaju da "pospešenje demokratije, vladavine zakona i medijskih sloboda predstavljaju zajedničku 'priču' Evropske unije, na čemu moramo poraditi kroz delotvornu strategijsku komunikaciju".\n"Naglasak se takođe mora staviti na rešavanje otvorenih pitanja, jačanje otpornosti na hibridne pretnje i dezinformacije, i to kroz tešnju saradnju na poljima Zajedničke bezbednosne i spoljne politike EU, između ostalog, uz hvatanje u koštac sa uplivima na region koji stvaraju raskol", ističe se u trojnom programu predsedavanja EU.\n"Prvenstveni cilj za Trojku će biti da proceni kakve odgovore EU i zemlje članice moraju dati za posledice pandemije kovida-19", stoji u programu Berlina, Lisabona i Ljubljane.\nNaglašava se da će takodje "partnerstvo i trgovinske veze EU i SAD biti u žiži s ciljem da se ubuduće temelje na uzajamno korisnim i uravnoteženim odnosima".


Kada je pravo vreme za promenu posla? | Omladinska zadruga Nefertiti\nKada je pravo vreme za promenu posla?\nNa poslu provodimo oko osam sati dnevno (a neki i duže), što nije zanemarljiv deo dana. Ukoliko je to vreme ispunjeno nezadovoljstvom, frustracijom, neispunjenošću i lošim vibracijama, možda bi trebalo da razmislite da li je došao trenutak da nešto promenite. Pitanje je samo da li pokušavate da promenite sebe ili posao?\nPre nego što se latite pisanja otkaza, pokušajte sa poslodavcem da pronađete zajedničko rešenje za Vaše probleme ili da postignete dogovor. Ako od tog posla nema ništa, niti vidite da je u perspektivi da se stvari pomere sa mrtve tačke, imaćete adut više da odete.\nPreporuka je da svoje radno mesto ne napuštate dok ne nađete novi, bolji posao. Sigurnosti radi, pre davanja otkaza prvo potpišite ugovor sa novim poslodavcem. U slučaju da napuštate posao, a da tek treba da tražite novi, razmislite dvaput, pa onda presecite.\nAko su sledeće stavke na Vašoj listi, definitivno je kucnuo čas da razmislite o promenama:\nPosao se odražava na zdravlje\nOsećate da je Vaše zdravlje ugroženo zbog stresa koji imate na poslu. Sekirate se, a treba da znate da usled hroničnog stresa na duže staze luči se visok nivo kortizola, a onda strada nervni i imuni sistem. U nekim slučajevima dolazi do oštećenja srca, pojave visokog krvnog pritiska i pojačanih stomačnih problema.\nKada strada i privatni život\nAko smo ambiciozni želimo da se dokažemo, provodimo dosta vremena na poslu ili o njemu razmišljamo, odsutni smo duhom čak iako smo fizički prisutni. Ponekad to znači da nemamo vremena za porodicu, partnera i prijatelje. To često može dovesti do konflikata, prebacivanja i optuživanja, kao i poznatog nerazumevanja od strane bližnjih.\nIma istine u ovoj latinskoj poslovici, da nenapredovanje zaista jeste nazadovanje. Ako vam se čini da obavljate samo nevažne dužnosti u firmi, a da nikoga od nadređenih ne interesuju vaše inicijative i ideje, niti da možete da napredujete, vreme je da promenite radno okruženje.\nNa poslu je veoma bitno okruženje u kome radite, kolegijalni odnosi, komunikacija i radna atmosfera. Ako ste deo tima onda je ova funkcija od posebnog značaja. Ukoliko ste karika koja stalno negde visi, nije čudo ako se osećaćete loše i odbačeno.\nMrzim ponedeljak i sve ostale dane\nSvima nam je poznat onaj osećaj koliko je teško probuditi se ponedeljkom ujutro, kada zazvoni budilnik. Ako Vas mrzovolja ne prolazi ni narednih dana i više ne znate ni nijedan razlog zašto (minimum) 40 sati nedeljno sedite na svom radnom mestu, pokušajte da se setite kada ste zadnji put ustali čili i veseli (a da nije vikend).\nBolje prvo ja\nUkoliko ste zabrinuti za opstanak svoje firme i sumnjate da bi uskoro mogla da prestane sa radom, možda je potrebno da na vreme preduzmete mere evakuacije. Ostankom ionako nećete mnogo toga promeniti. Sa druge strane ukoliko je dolazak nove uprave česta pojava, to znači promenu vizije i strategije kompanije, koja možda ne podrazumeva ostanak i opstanak vašeg radnog mesta.\nNišta bez plate\nČuveno pitanje, a nekad i ono presudno – da li ste adekvatno plaćeni? Kada izvagate Vaše kvalitete, poziciju na kojoj ste trenutno i sve poslove koje obavljate, a sa druge strane situaciju u firmi i njenu perspektivu, gde ste se pronašli?\nAko je došlo vreme za promenu posla, dajte otkaz na odgovarajući način, budite korektni i profesionalni do kraja, ma šta da je vaš razlog za odlazak iz kompanije. Iako svi mi u teoriji znamo da je svaka kriza istovremeno šansa za rast i razvoj, nesvesno blokiramo mogućnost da nam bude bolje zbog intenzivnog straha. Uporno opstajući na poslu koji nam ne odgovara (čak i kada postoji mogućnost da se bavimo onim što volimo ili onim što će nam poboljšati finansijsku situaciju) ostajemo upleteni u sopstvenu mrežu predrasuda.\nStrah od promene uglavnom se vezuje za negativne emocije. Ali šta je to što nas najčešće blokira?\nAko odrastamo u porodici gde je glavni moto „ćuti i trpi“ ili „može biti i gore“, vreme za promene nikada nije dobro. Zato uvek imajte na umu da su promene sastavni deo života, da mogu biti „osvežavajuće“, inspirativne i pozitivne.\nSa druge strane koliko god da priželjkujemo promenu (posla), neretko smo odavno postali robovi navika i svakodnevne rutine. Izlazak iz zone komfora može doneti rizik, ali i nove šanse. Uletanje u nove odluke zavisi umnogome od naših navika, samopouzdanja, ali i temperamenta.\nU prošlim decenijama osnovno načelo bilo je „naći siguran posao“ po mogućstvu do penzije. I dok je ovaj sistem funkcionisao i imao opravdanja u nekim prošlim vremenima, u sadašnjem trenutku promena posla smeštena je u drugačiji (poželjan) kontekst. U novije vreme dobro je steći iskustvo na više radnih mesta, a ostanak na jednoj vrsti posla se često poistovećuje sa nedostatkom ambicije.\nZa odgovor na ovo pitanje, podelićemo sa Vama nekoliko saveta:\nNapravite čuvenu „za i protiv listu“ (videćete gde su pravi argumenti).\nNapišite kako bi Vam život izgledao za 5 godina u budućnosti, ako biste prihvatili novi posao, a kakav ako ostanete na starom. Emocija koju budete osetili pri pisanju i jedne i druge „priče“ daće vam jasan znak koji je put kojim želite da idete.\nPreispitajte se šta Vas zapravo brine i koči – besparica, neuspeh, usamljenost ili nešto četvrto.\nPripremite se unapred – preduzmite korake (porazgovarajte sa partnerom, informišite prijatelje da tražite novi posao, idite na kurseva, usavršavajte se).\nBudite pozitivni, fokusirajte se i uspeh neće izostati.


"UVEREN SAM DA ĆEMO U BUDUĆNOSTI POSTIĆI KOMPROMIS"\nKoSSev\t petak, 16 oktobar 2020 14:01\nBEOGRAD - „Uveren sam da ćemo uz mnogo truda i odlučnosti, u budućnosti postići kompromis koji će rešiti problem Kosova“, poručio je predsednik Srbije, Aleksandar Vučić specijalnom izaslaniku EU za dijalog Beograda i Prištine, Miroslavu Lajčaku.\nVučić se u Tvitu zahvalio Lajčaku na poseti Srbiji ali i na „posvećenom i temeljnom radu“.\nKao i na jučerašnjoj zajedničkoj konferenciji sa Lajčakom, potvrdio je da će se dijalog u Briselu nastaviti, a danas dodaje i da se nastavku dijaloga raduje.\nNeposredno pre Vučićeve poruke, na istoj društvenoj mreži oglasio se i Lajčak. Uz informaciju da je sa Vučićem imao iskrenu, detaljnu i konstruktivnu diskusiju o predstojećim koracima u dijalogu, pozdravio je i „jasnu posvećenost Srbije evropskom putu i dijalogu“.\nMiroslav Lajčak doputovao je u utorak u Prištinu gde je u dvodnevnoj poseti imao preko 20 sastanaka sa institucionalnim i političkim liderima, najpre – kosovskim premijerom, Avdulahom Hotijem, predsednicom kosovske skupštine, Vjosom Osmani, kosovskim predsednikom, Hašimom Tačijem, ali i liderima svih parlamentarnih stranaka, kao i predstavnicima civilnog društva i Eparhije raško-prizrenske.\nU Beogradu, međutim, Lajčakova agenda bila je manje obimna, pored Kancelarije za Kosovo, on se juče popodne sastao i sa predsednikom Srbije, Aleksandrom Vučićem.\nsubota, 05 septembar 2020 14:35


Milorad Dodik optužio ministra vanjskih poslova Ukrajine da laže i poručio: "Prestanite se igrati države i Twitter diplomatije"\nMinistra vanjskih poslova Ukrajine je optužio da laže\nIz Kabineta predsjedavajućeg Predsjedništva BiH Milorada Dodika oglasili su se povodom afere “Ikona” i posljednjih poruka iz Ministarstva vanjskih poslova Ukrajine.\nDodik je u svojoj reakciji pozvao ukrajinskog ministra da “prestane da se igra države i Twitter diplomatije”, te da postupi u skladu sa međunarodnim pravom i konvencijama na koje se poziva u izjavama za javnost.\n“Kao doktoru pravnih nauka i ministru vanjskih poslova trebalo bi da mu bude poznato osnovno pravno načelo da dokazivati mora onaj koji nešto tvrdi, a ne onaj koji nešto pobija. Također, trebalo bi da mu budu poznate i brojne konvencije koje se tiču zaštite nacionalnih, historijskih i kulturnih dobara i zabrani njihovog otuđivanja, kao što je na primjer UNESCO-va Konvencije o mjerama za zabranu i sprečavanje nedozvoljenog uvoza, izvoza i prenosa svojine kulturnih dobara iz 1970. godine”, navodi se u reakciji.\nPozvao je Dodik Ukrajinu da dostavi sve valjane dokaze u skladu sa Operativnim smjernica za implementaciju spomenute Konvencije, kao i da se zvanično izjasni u slučaju da ne posjeduje materijalne dokaze, kojima bi potvrdila svoje navode.\nIz kabineta podsjećaju da su 23. decembra 2020. godine zatražili od Ambasade Ukrajine u BiH da dostave sve relevantne informacije u vezi sa navodima o vlasništvu Ukrajine nad predmetnom ikonom.\nTvrde da do danas Ambasada Ukrajine nije dostavila tražene informacije\n“Bazirati navode na osnovu pogrešno interpretiranih medijskih članaka i zatim javno iznositi neistine i optužbe je odraz amaterstva i nedostatka elementarnog znanja iz oblasti prava, međunarodnih odnosa i diplomatije”, navodi se u saopćenju.\nTakođer se ističe da nijedna međunarodna institucija, pa ni Interpol, o čijoj se uključenosti najviše spekulisalo, nisu potvrdili da se predmetna ikona nalazi na bilo kakvoj listi otuđene kulturne baštine, koju potražuje Ukrajina ili bilo koja druga zemlja.\n“U posljednjih mjesec dana konstruisane su različite teorije, spekulisalo se o porijeklu ikone, iznesne su brojne optužbe na račun predsjedavajućeg Predsjedništva BiH bez ijednog argumenta, dokaza pa čak i indicije, koja bi ukazala na to da je stvarno riječ o ukradenoj ikoni te da je ista dio „nestale“ historijske i kulturne baštine, koju potražuje Ukrajina”, navodi se u saopćenju.\nAfera "Ikona"IstaknutoMilorad DodikUkrajina\nPrevious article TAJNE SVEMIRA NASA-ino robotsko vozilo Curiosity već 3.000 dana otkriva enigme Marsa\nNext article Satove na Sabornom hramu u Mostaru donirali katolik, musliman i pravoslavac\n“AFERA IKONA” Ukrajinski ambasador Vasilj Kirilič stigao u Sarajevo! Zna se i s kim se sastaje…


Odlična saradnja Novog Sada i EBRD\nTanjug 12. maja 2021. 10:36\nNOVI SAD – Prilikom svoje odlazeće posete Novom Sadu, direktorka Evropske banke za obnovu i razvoj (EBRD) za Zapadni Balkan Žužana Hargitai razgovarala je sa gradonačlenikom Novog Sada Milošem Vučevićem, a na sastanku je bilo istaknuto da su EBRD i Grad Novi Sad do sada imali odličnu saradnju, a oba zvaničnika su navela očekivanja da će takvi odnosi biti nastavljeni i u budućnosti.\nVučević je zahvalio Žužani Hargitai za sve aktivnosti i trud koji je ulagala u saradnju sa Novim Sadom u prethodne tri godine, kao i na iskrenom prijateljstvu i velikoj energiji koje je unosila u zajedničke zadatke, ujedno joj poželevši sreću na novom angažmanu u Centralnoj Aziji, navodi se u saopštenju Grada Novog Sad dostavljenom medijima po završetku sastanka.\nNa njeno mesto u EBRD za Zapadni Blakan doći će Mateo Kolanđeli, koji je zajedno sa Hargitai danas posetio najveći grad u AP Vojvodini, a Kolanđeli i Vučević su konstatovali da će odlična saradnja EBRD-a i Grada Novog Sada zasigurno biti nastavljena i u vremenu koje sledi.\nU saopštenju se navodi da su zvaničnici razgovarali i o dosadašnjoj saradnji EBRD sa organima i institucijama u Republici Srbiji, a koja je, kako se ističe, bila plodotvorna na svim poljima i uspešna – ne samo na nacionalnom, već i na lokalnom nivou, s obzirom na to da je konkretno u Novom Sadu, kao lokalnoj samoupravi, realizovano mnogo projekata putem sredstava Evropske banke za obnovu i razvoj.\nPredstavnici EBRD-a su se saglasili da će sve planirane aktivnosti u vezi sa Novim Sadom biti realizovane po predviđenom protokolu i dinamici, i da će novo rukovodstvo shodno dosadašnjoj dobroj praksi nastaviti realizaciju svih projekata, zaključuje se u saopštenju.


Portal Sarajevo-RS.com - Nesmetano odvijanje saobraćaja\nsubota, 01 jul 2017 13:17\nSaobraćaj je danas pojačanog intenziteta i na svim putevima u Republici Srpskoj se odvija bez zastoja. Vozi se po suvim, a na istoku mjestimično vlažnim kolovozima, saopšteno je za Sarajevo-RS iz AMS Republike Srpske.\nVozačima skrećemo pažnju na mogućnost sitnijih odrona na dionicama u usjecima i pored kamenih kosina. Zbog pojačanog intenziteta saobraćaja savjetujemo oprezniju vožnju, poštovanje saobraćajne signalizacije (posebno na dionicama sa aktuelnim radovima) i izbjegavanje rizičnih preticanja.\nNa autoputevima E-661 Banja Luka-Gradiška i Prnjavor-Doboj saobraćaj se odvija bez posebnih ograničenja.\nNa putevima u FBiH danas se saobraća po suvom i mjestimično vlažnom kolovozu. S obzirom da se danas očekuje pojačan intenzitet vozila, vozače teretnih vozila molimo da, kada iza sebe primjete dužu kolonu putničkih vozila, nakratko se isključe iz saobraćaja, kako bi se izbjegla rizična preticanja.\nDo 13:30 h do povremenih polučasovnih obustava saobraćaja dolazi na magistralnom putu M-6 Stolac-Ljubinje, saopšteno je iz BiHAMK-a.\nZbog radova na redovnom održavanju tunela Jelašje na magistralnom putu M-17 Konjic-Jablanica, danas od 08 do 17 h vozila će saobraćati usporeno, jednom trakom.\nPojačana je frekvencija vozila na većini graničnih prelaza, na jugu na izlazu, a na sjeveru na ulazu u BiH. Na GP Doljani na izlazu se čeka oko 2 sata, a na ulazu oko 30 minuta, navode iz AMS Republike Srpske.\nNa GP Gradiška na ulazu u BiH se čeka do 45 minuta, pa preporučujemo korištenje GP Donja Gradina, gdje nema dužih zadržavanja.Na GP Ivanica nema dužih zadržavanja na izlazu iz BiH, ali se na ulazu u Hrvatsku čeka oko 2 sata.\nViše iz ove kategorije « Suvo i toplije tokom dana Kolone na graničnim prelazima »


Tanjug prestao da postoji | Visokoin.com\nDirektorica novinske agencije Tanjug Branka Đukić saopštila je članovima kolegijuma i predstavnicima sindikata te kuće da je Tanjug sa 31. oktobrom zvanično prestao da postoji i da se briše iz registra Agencije za privredne registre, a da će zaposleni dobiti otpremnine, piše dnevnik Danas.\nList navodi da će Tanjug raditi još do kraja novembra, a prema riječima predsjednika sindikata te agencije Marka Dragišića, 180 zaposlenih biće upućeno na biro rada.\n“Zvanično nismo obavešteni, ali nezvanično smo dobili informaciju da je agencija Tanjug zvanično prestala da postoji i da će zaposlenima biti isplaćena oktobarska plata, kao i da će svi zaposleni dobiti otpremnine po zakonu”, rekao je listu Dragišić.\nOn je naveo da bi Vlada Srbije na sjednici trebalo da raspravlja o Tanjugu.\nU Ministarstvu kulture i informisanja jučer niko nije odgovarao na pitanja lista Danas – ko je donio odluku o gašenju Tanjuga i zašto zaposlenima nisu ponuđene besplatne akcije, kao što je predviđeno zakonom za sve državne medije za koje ne bude bilo zainteresovanih kupaca u procesu privatizacije.\nUdruženje novinara Srbije /UNS/ saopštilo je jučer da je zaprepašteno što nije omogućeno da zaposleni u agenciji Tanjug, kao i ostali zaposleni u medijima, ostvare pravo na prenos kapitala bez naknade.\nPrema Zakonu o javnom informisanju i medijima, kako se navodi, da je postupak prenosa kapitala pokrenut odmah po okončanju drugog kruga privatizacije – 7. oktobra, a prije prestanka važenja Zakona o Tanjugu, zaposleni u ovoj agenciji mogli bi da ostvare prava koja im pripadaju po Zakonu o javnom informisanju i medijima.


Radulović: Nijesu nam potrebne inicijative izazivača nestabilnosti – CG Vijesti\nProces „Otvorenog Balkana“ je čisti politički projekat dvojice lidera Aleksandra Vučića i Edija Rame koji preko njega žele da ostvare političke i ekonomske ciljeve koji odgovaraju njihovim zemljama, ocijenio je u izjavi za Pobjedu predsjednik Evropskog savjeta za Crnu Goru Momčilo Radulović.\nInicijativa „Otvoreni Balkan“, ranije poznata kao „mini Šengen“, predstavlja sporazum koji su u Skoplju potpisali predsjednik Srbije Aleksandar Vučić i premijeri Albanije i Sjeverne Makedonije, Edi Rama i Zoran Zaev.\nOvaj projekat pretpostavlja stvaranje zajedničke ekonomske zone između ove tri zemlje, a kako su kazali njegovi kreatori, zasniva se na istim slobodama na kojima počiva zajedničko tržište Evropske unije: kretanje robe, usluga, ljudi i kapitala.\n„Berlinski proces“ nezamjenljiv\nMinistar vanjskih poslova Crne Gore Đorđe Radulović u aprilu ove godine, prije nego što je inicijativa preimenovana u „Otvoreni Balkan“ kazao je da je Berlinski proces bolja alternativa od „mini Šengena“ prvenstveno zbog toga što se radi o projektu koji u potpunosti podržava EU.\n“U poređenju sa njim, „mini Šengen“ pruža niži nivo saradnje i integracije i zbog toga, u ovoj fazi, on jednostavno nije potreban Crnoj Gori “, istakao je tada Radulović.\nDa je „Berlinski proces“ bolja opcija regionalne saradnje poručila je nedavno i njegova inicijatorka, njemačka kancelarka Angela Merkel koja je, u okviru oproštajne zapadnobalkanske turneje, na sastanku sa liderima regije u Tirani 14. septembra istakla da je taj proces nezamjenljiv. Ona nije pominjala inicijativu „Otvorenog Balkana“, ali je pozdravila sve oblike međudržavne saradnje.\nPrema riječima Radulovića, poruka njemačke kancelarke je bila veoma jasna.\n“Berlinski proces je onaj koji je oficijalan, proces koji treba da se podržava. U okviru toga treba da govorimo o Regionalnoj ekonomskoj zoni (RAE), koja treba da bude osnov svih ujedinjenja”, ocijenio je Radulović.\nMerkelova, dodao je Radulović, naglasila je da druge inicijative regionalnog tipa ne smetaju tome, ali i istakla da bi trebalo da se priklone onome što je već uspostavljeni sistem regionalne saradnje kroz „Berlinski proces“, „Regionalni savjet za saradnju“ (RCC), „Regionalna ekonomska zona“, „CEFTA“.\nGovoreći o CEFTI, Radulović je istakao da se radi o već postojećem okviru koji su najviše puta do sada prekršili „oni koji se navodno kunu u regionalnu saradnju – Vučić i Rama“.\n“Sjetićemo se samo blokade uvoza piva i vina koju je taj isti Rama sprovodio nad Crnom Gorom jedno vrijeme, kada mu je to odgovaralo. Postojao je i cijeli niz blokada koje smo imali od strane Srbije da uvezemo svoju robu u Srbiju, a one su bile implementirane u trenutku kada je to njima odgovaralo”, podsjetio je Radulović.\nOn je poručio da Crnoj Gori osim postojećih nijesu potrebne bilo kakve nove inicijative, koje bi, u ovom slučaju, vodili ljudi koji imaju autoritarne tendencije u svojim državama i koji izazivaju nestabilnosti u regionu.\nTu, kako je kazao, prevashodno misli na Vučića, jer za Ramu ne može reći da izaziva nestabilnosti u regionu.\n“Očigledno je da su tajkuni koji su vezani i za jednog i za drugog, u slučaju Albanije autoritarnog vođu, a u slučaju Srbije autokratskog, našli zajednički jezik da se međusobno povezuju i da na štetu drugih ekonomskih struktura u regionu razvijaju ekonomske potencijale Srbije i Albanije”, naglasio je Radulović.\nOn je upitao o kakvom to „otvorenom Balkanu“ i „otvorenim granicama“ može da govori Vučić koji maltretira crnogorske poslanike na granici i hapsi bivše ministre susjedne zemlje.\n“To u savremenoj Evropi još nije viđeno. Takav čovjek i takav režim treba da nam budu mjerilo regionalne saradnje? To je apsolutno nemoguće i predstavlja čistu kontradiktornost”, kategoričan je Radulović.\nOcijenio je i da je Vučić čovjek koji daje i radi sve kako bi u regionu izazvao nestabilnosti.\n“Onaj koji je eksportet nestabilnosti sada želi da se predstavi kao garant stabilnosti. To je jednostavno logički, politički, nacionalno i državnički neprihvatljivo”, istakao je Radulović.\nOčigledno je, pojašnjava Radulović, da autokratskim liderima u regionu odgovara proces „Otvoreni Balkan“ kao neka vrsta supstituta za evropske integracije, jer, kako kaže, oni ne teže suštinskom približavanju EU i njenim vrijednostima.\n“Njima odgovara zatvaranje regiona u kojem bi njihove zemlje bile dominantne i u kojem bi njihove ekonomije dominirale”, istakao je Radulović.\nIstovremeno, dodao je, za takvo nešto sigurno da imaju potporu kod određenog broja zemalja i u EU.\n“Imaju podršku onih zemalja koje se trude da Zapadni Balkan drže kao jednu vrstu zatvorene polukolonijalne zone koja će biti izvor resursa i gdje će biti ostvarivana neka vrsta ekonomske saradnje, ali gdje neće biti nikakve vrste političke integracije”, pojasnio je on.\nDodao je da bi politička integracija podrazumijevala vrijednosti i demokratske principe EU i njenih najboljih primjera demokratskog ustrojstva, što, kazao je, autokratskim liderima poput Vučića ne odgovara.\n“Oni bi napravili neku svoju mini zajednicu kojom bi dominirali i koja bi im služila za učvršćivanje njihove vlasti u sopstvenim zemljama i za širenje uticaja na okolne države Zapadnog Balkana”, kazao je Radulović.\nTa namjera, smatra Radulović, prepoznata je i kod određenog broja zemalja na Balkanu, ali i kod određenih faktora u međunarodnoj zajednici i EU.\n“Zato Merkel i nije pominjala, niti insistirala na projektu „Otvoreni Balkan“, već je bila sasvim jasna i imala je vrlo jasnu poruku, a to je da „Berlinski proces“ ne može biti zamijenjen bilo čim i mora imati prioritet. A ja bih tu dodao i druge vrste regionalne integracije koje su legitimne a to je RCC, CEFTA, RAE”, zaključio je Radulović.\nI dok se činila definitivnom odluka crnogorskih vlasti da ostanu izvan projekta „Otvoreni Balkan“ ministar ekonomskog razvoja Jakov Milatović nakon sastanka Merkelove sa liderima regije saopštio je da se razgovaralo i o toj inicijativi, te dodao da je Vlada spremna da dodatno razmotri aktivnije učešće Crne Gore u tom projektu.\nRadulović se nada da Vlada neće napraviti takav zaokret, jer bi on podrazumijevao ugrožavanje nacionalnih, ekonomskih i političkih interesa Crne Gore.\n“Ta inicijativa u osnovi nema dobru namjeru. Ne možemo dati vuku da čuva ovce. Valjda smo tu lekciju naučili, a to će vam reći bilo koji pastir. U ovom slučaju mi imamo balkanskog vuka koji se zove Vučić. I zaista ne bih volio da ni ministar Milatović, ni bilo koji drugi stavlja Crnu Goru i njene građane u ulogu ovaca”, kazao je on.\nDodao je i da bi bilo krajnje neodgovorno i pogubno napraviti zaokret ka inicijativi „Otvorenog Balkana“.\n“Iskreno se nadam da je to bila samo izjava političke pristojnosti prema domaćinu skupa gospodinu Rami i da će na tome i ostati, a da će se dosadašnji dobar odnos prethodne vlade i, u tom dijelu, sadašnje i dalje nastaviti, sa intenziviranjem ka „Berlinskom procesu“, RAE, RCC-ju i CEFTI”, istakao je Radulović.\nPovezane teme:Momčilo Radulovićpobjedapolitika\nSlučaj Ismailov: Istražni komitet Rusije tvrdi da nije dobio nikakva dokumenta iz Crne Gore


U današnje vreme kada količina digitalnih sadržaja postaje sve veća i sve zahtevnija za skladištenje, nameće se pitanje optimizacije poslovnih podataka i samim tim smanjenja troškova poslovanja.\nSkladištenje starih podataka ne troši samo dragocene resurse datoteka servera, već košta vreme i novac utrošen na upravljanje i održavanje. Bilo da se podaci čuvaju na iznajmljenoj ili vlastitoj infrastrukturi, važno je obezbediti fleksibilni pristup sadržaju, uz mogućnost deduplikacije kako bi zauzeće prostora bilo minimalno. Druga važna mogućnost kod arhiviranja je pretraživanje, lako nalaženje i rukovanje arhiviranim podacima.\nVeritas Enterprise Vault nudi rešenje koje omogućava organizaciji da skladišti, upravlja i otkrije ključne informacije putem arhiviranja. Rešenje može da indeksira, kompresuje i deduplikuje podatke kako bi se smanjila upotreba skladišnog prostora i smanjili troškovi preduzeća. Enterprise Vault sistem oslobadja kritični prostor na produkcionom serveru tako što premešta datoteke na alternativni uredjaji za skladištenje, bez uticaja na krajnjeg korisnika. Takodje, Enterprise Vault pruža mogućnost da arhivirate ili čak obrišite datoteke prema vrsti datoteke, starosti ili drugim kriterijumima.\nUredjaji za skladištenje arhive\nOpšta regulativa o zaštiti podataka o ličnosti, odnosno General Data Protection Regulation je pravni okvir koji propisuje način korišćenja podataka o ličnosti. Kompanija COMING vas može upoznati sa efektima GDPR-a i merama uskladjivanja i na taj način pomoći u sprovodjenju regulative i uspostavljanju povoljnog poslovnog okruženja.\nSa linkom ka destinaciji i kratkim subtitle objašnjenjem


Zahtev za online konsultacije ; PiStatistics\nZahtev za online konsultacije\nŠTA PODRAZUMEVA ONLINE KONSULTACIJA\nU procesu planiranja istraživanja važan segment je izbor odgovarajuće statističke metode za analizu podataka. Dobro planirano terensko ili labratorijsko istraživanje mora biti podržano i alatima za izvođenje zaključaka o rezultatima istraživanja.\nOnline konsultacija podrazumeva da se u direktnom kontaktu sa autorom preko neke interaktivne video platforme (Zoom, Meet …), prodiskutuje istraživački problem, pretpostavke i očekivani rezultati, te da se na osnovu toga odabere adekvatna statistička metoda za analizu podataka.\nDirektna komunikacija i diskusija problema i predmeta istraživanja, značajno će doprineti izboru statističkih metoda za analizu vaših podataka. Naše bogato iskustvo u primeni statistike u praksi će vam, verujemo, pomoći u tom procesu.\nZavisno od kompleksnosti istraživačkog problema odrediće se dužina trajanja sesije online konsultacija.\nJAVITE SE I ZAKAŽITE VAŠU SESIJU ONLINE KONSULTACIJA\nPopunite priloženu formu i navedite o kakavom istraživačkom problemu se radi i koji termin u toku nedelje bi vam odgovarao za realizaciju konsultacija.


OBILJEŽENA NEDELJA NOVCA U UBCG – UBCG\nOBILJEŽENA NEDELJA NOVCA U UBCG\nU sklopu obilježavanja “Nedelje novca” (Euro Money Week) zadnje tri godine, Udruženje banaka Crne Gore (UBCG) krajem marta obiležava kroz razne edukativne programe, predavanja, radionice i konferencije, a ove godine smo ugostili đake OŠ Sutjeska. Učenici IV3 razreda, sa svojom učiteljicom su bili u prilici da čuju predavanje o značaju novca, štednje i finansijske pismenosti od predstavnika Udruženja, a takođe i kroz zabavni program poznatog dječjeg glumca. Banke su sa Udruženjem pripremile i prigodne poklone za ovu priliku. Udruženje je za ovogodišnju Nedelju novca publikovalo brošuru o novcu u Crnoj Gori u periodu knjaževine i kraljevine. Ovom publikacijom Udruženje banaka želi da podsjeti kako je 1906. godine nastao crnogorski novac, kao napor crnogorskih državnika od 1892. godine i kako su izgledali crnogorski kovani i papirni novac u tom periodu.\nGlobalna nedelja novca (GlobalMoneyVeek) GMV je godišnja globalna proslava, inicirana od strane Child & Youth Finance International (CYFI), sa promocijom na lokalnim i regionalnim nivoima kroz događaje i aktivnosti u cilju edukacije i inspiracije za djecu i mlade da uče o novcu, štednji, stvarajući uslove za bolje razumjevanje i pripremu za život, sjutra osvajanje radnih mesta i da postanu preduzetni. U cijeloj Evropi obilježavavaju se ovi dani sa ciljem da se istakne vrijednost štednje kako za pojedinca tako i za sveukupni ekonomski napredak. Želi se naglasiti važnost borbe protiv rasipništva, a posebno koliko je važna finansijska edukacija najmlađih i mladih kao budućnosti svake države. Pismenost u oblasti ličnih finansija je jedna od sposobnosti koje su itekako važne i sigurno će igrati veliku ulogu u ostatku života svih nas.\nUBCG je ovim aktivnostima nastavilo da slijedi smjernice bankarskog sektora Evrope i na inicijativu Evropske bankarske federacije iz Brisela, organizuje ovaj događaj već treću godinu za redom. Kao I kroz obilježavanje Nedelje štednje, velika pažnja je usmjerena na finansijsko opismenjavanje djece I omladine I približavanje osnovnih finansijskih I bankarskih kategorija, kroz interaktivne programe prilagodjene odgovarajućem uzrastu djece.


Putin za fizičko vaspitanje dece po uzoru na sovjetsku eru\nRuski predsednik Vladimir Putin pozvao je u sredu na oživljavanje prakse iz sovjetske ere - da sva školska deca moraju da prođu testove fizičke spremnosti, ocenivši da će ih to naučiti da "odbrane sebe, svoju porodicu i domovinu".\nPutin - ljubitelj džudoa i plivač, založio se za povratak programa ocenjivanja fizičke spremnosti učenika, nazvan "Spremni za rad i odbranu". Po tom programu, uvedenom 1931, u vreme sovjetskog diktatora Josifa Visarionoviča Staljina, od sve školske dece i studenata zahtevalo se da redovno prolaze testove fizičke spremnosti, a oni koji bi to uspeli, dobijali bi srebrne i zlatne značke.\nU prvim godinama, program je bio usredsređen da pripremi decu za služenje u Crvenoj armiji, ali je postepeno gubio na značaju, da bi prestao da postoji sa slomom Sovjetskog Saveza 1991. Od tada, fizičko vaspitanje uglavnom je prepušteno samim školama.\nRuski ministar sporta Vitalij Mutko rekao je na sednici Vlade kojom je predsedavao Putin, da će njegovo ministarstvo raditi na tome da do 2016. širom Rusije uspostavi standarde fizičkog vaspitanja, prenose agencije.


Ministar odbrane Nebojša Stefanović izjavio je da će novi vojni radari za sistem vazdušnog osmatranja, javljanja i navodjenja stići u toku naredne godine i da će to omogućiti da vazdušni prostor Srbije bude neuporedivo bolje pokriven.\n„Novi radari, koji će nam stići u narednoj godini, omogućiće da teritorija Srbije bude neuporedivo bolje pokrivena i time ćemo posle mnogo godina tehnički unaprediti mogućnosti. Ne samo ove jedinice, nego čitavog Ratnog vazduhoplovstva i protivvazduhoplovne odbrane“, ocenio je Stefanović prilikom posete radarskom položaju Stari Banovci.\nStefanović je obišao taj položaj u sastavu 126. Brigade vazdušnog osmatranja, javljanja i navodjenja gde su ga starešine Vojske Srbije upoznale sa radarskim sistemima S-600 i AN/TPS-70, koji se nalaze u naoružanju te jedinice.\nMinistarstvo odbrane, Nebojša Stefanović, novi radari, Vojska Srbije


Detalj sa početka trećeg meča finala plej-ofa seniorskog Prvenstva Srbije Foto: SHLS\nNešto više od mesec dana posle novosadskog "Spensa", ledena ploča od nedelje će biti skinuta i u našoj najvećoj ledenoj dvorani, beogradskom "Pioniru". Posle sedam meseci leda na (ove godine samo) tri klizališta hokejaška sezona u Srbiji okončana prošlonedeljnim turnirom u amaterskom hokeju "Drvene Nogice - McLennan Cup 2016", dok je takmičarski deo sezone zvanično završen nešto ranije, poslednjim turnirom u Prvenstvu Srbije u kategoriji do 12 godina. Titule šampiona države u sezoni 2015/16. odneli su HK Partizan u seniorkoj, odnosno SKHL Crvena zvezda u svim mlađim kategorijama, dok je prvo mesto u Prvoj ligi - grupi B (veteransko takmičenje) ove sezone poneo HK GentlemeNS.\nSigurno vrhunac ovogodišnje hokejaške sezone bilo je seniorsko takmičenje koje je posle dugog niza godina donelo izuzetnu neizvesnost u borbi za titulu. Dugogodišnji šampion Partizan dobio je izuzetnu konkurenciju u Crvenoj zvezdi koja je ligaški deo takmičenja završila na prvoj poziciji sa samo jednim porazom u deset odigranih mečeva (protiv Tise Volan u Segedinu, 2:1). Crveno-beli su oba puta u grupnoj fazi savladali "večitog rivala" (7:4 i 3:2), ali je u finalu plej-ofa Partizan u izuzetnoj borbi, posle četiri odigrana meča bio bolji i ukupnim rezultatom 3-1 u seriji osvojio 11. uzastopnu, a ukupno 20. titulu u istoriji kluba.\nDuel "večitih rivala" u finalu plej-ofa doneo je veliku borbu na ledu, ali i izuzetno interesovanje publike, medija i celokupne javnosti. Mečeve za titulu pratilo je u proseku gotovo hiljadu gledalaca, dok su sva četiri susreta finala bila prenošena direktno na televiziji "Arenasport", kao i putem lajvstrima na sajtu Sportuzivo.tv.\nDimitrije Filipović postiže gol za titulu u četvrtom meču finala plej-ofa\nTreće mesto u Prvenstvu Srbije, treći put zaredom zauzela je mađarska Tisa Volan, gostujuća ekipa u našem šampionatu, koja je u duelu za treće mesto ovogodišnjeg plej-ofa bila bolja od novosadskog NS Starsa rezultatom 2-1 u seriji. Segedinci iz godine u godinu pokazuju sve veće ambicije u našem prvenstvu, posle sedam odigranih mečeva u ovoj sezoni držali su prvo mesto na tabeli sa maksimalnim učinkom, da bi u završnici ipak posustali i zabeležili tri vezana trijumfa (dva od Partizana i jedan od Crvene zvezde), pa su ligaški deo okončali tek na trećem mestu. NS Stars je ove sezone okupio nekoliko bivših seniorskih reprezentativaca i sadašnjih kandidata za dres sa državnim grbom, te pokazao veliki napredak u odnosu na prethodne godine, a malo je falilo da u plej-ofu nadigraju mađarski tim i stignu do željenog trećeg mesta.\nNažalost, preostale dve ekipe nisu rezultatima i igrom mogle da pariraju prethodno pomenutim ekipama. Peto mesto zauzeo je Vitez koji je jedina dva trijumfa u sezoni zabeležio protiv novosadske Vojvodine. Iako su ove sezone zabeležili svih deset poraza, učešće Novosađana u seniorskom šampionatu trebalo bi da raduje svakog iskrenog ljubitelja hokeja u Srbiji. Nekada trofejni klub i višestruki šampion države je posle šest godina ponovo oformljen i tako Novom Sadu dao još jednog prvoligaša, kao što je bilo nekad.\nDetalj sa tribina iz finalne serije plej-ofa\nTakmičenje u Prvoj ligi - Grupi B ove sezone je donelo jednako veliku neizvesnost. Iako u njemu nije igran plej-of, i u nadmetanju veteranskih klubova čiji se međusobni mečevi već nekoliko godina boduju za Noćnu hokej ligu (NHL) Rusije, pobednik je takođe odlučen u poslednjem meču sezone. Do samog kraja viđena je velika neizvesnost, a iako je posle prvog dela sezone ekipa CZ Kraljevi bila na dobrom putu da slavi konačan trijumf, novosadski GentlemeNSi su odigrali sjajno završnicu i zabeležili sedam trijumfa u poslednjih devet mečeva, dok su preostala dva odigrali nerešeno. Na kraju, u poslednjoj utakmici u sezoni, "Džentlmeni" su u direktnom okršaju za prvo mesto savladali "Kraljeve" rezultatom 5:3 i osvojili prvo mesto.\nNažalost, iako je prvo mesto u Prvoj ligi - Grupi B značilo i trijumf u Grupi Srbija u okviru NHL lige Rusije, Novosađanima on ove sezone neće doneti put na završni turnir u Sočiju (kao što je to bio slučaj ranijih godina), budući da je došlo do promene u upravljačkim strukturama ovog takmičenja, pa će na njemu ove godine učestvovati samo domaći timovi.\nDetalj iz odlučujućeg meča Prve lige - Grupe B između CZ Kraljeva i GentlemeNSa\nU mlađim kategorijama bilo je daleko manje neizvesnosti. Crvena zvezda obeležila je sezonu trijumfima u sve četiri kategorije u juniorskoj konkurenciji. Crveno-beli su odbranili titule u najmlađim takmičarskim kategorijama, U12 i U14, dok su ove sezone osvojili i naslove prvaka u uzrastima do 16 i 18 godina, preuzevši titule od Beostara koji se nije takmičio.\nU najstarijem uzrastu u juniorskoj konkurenciji, Crvena zvezda je titulu osvojila bez poraza, sa 24 osvojena boda, ubedljivo ispred subotičkog Spartaka (7 bodova) i Partizana (3). Crveno-beli su dominatni bili i u konkurenciji do 16 godina, gde su posle odlične sezone u Državnom prvenstvu Slovenije (osvojeno drugo mesto) bili bolji od Red Tima i Partizana, uz impresivnu gol razliku 35:1.\nDetalj u meču Prvenstva Srbije u kategoriji do 18 godina između Crvene zvezde i Partizana\nDosta zanimljivije bilo je u kategoriji do 14 godina, ali je Crvena zvezda i u njoj sigurno slavila titulu sa sedam pobeda, uz jedan poraz službenim rezultatom i 20 osvojenih bodova. Drugo mesto sa 15 osvojenih bodova osvojio je Partizan, zahvaljujući boljem učinku u međusobnim susretima sa NS Starsom (8:3 i 3:4), koji je takođe osvojio 15 poena. Novosađani su bili ekipa koja je najviše namučila crveno-bele ove sezone, pošto su u meču igranom u Beogradu poraženi rezultatom 3:2 (u Novom Sadu Zvezda slavila ubedljivo 9:2). Četvrto mesto osvojio je Spartak sa pet osvojenih bodova, dok je poslednji Red Tim sa tri boda i samo jednim trijumfom u sezoni.\nNajviše mečeva odigrali su najmlađi hokejaši. Posle 30 mečeva između šest takmičarskih timova, Crvena zvezda je osvojila titulu sa maksimalnih 30 bodova i fantastičnu gol razliku 71:6. Drugo mesto osvojio je prvi tim Partizana sa 21 bodom. Treći je bio Red Tim sa 12 bodova, koliko je osvojio i drugi tim crno-belih, dok su na poslednje dve pozicije završili Spartak sa devet osvojenih bodova, odnosno NS Stars sa tri.\nHokejaši Crvene zvezde, orvaci Srbije u kategoriji do 18 godina\nMore in this category: « PS, plej-of: Stavljena tačka na prvenstvenu sezonu, Tisa u neizvesnom meču bolja od NS Starsa\tPrvenstvo Srbije: Goleada u „večitom derbiju“, Partizan posle mnogo preokreta savladao Zvezdu »


RTS :: Migranti u Bihaću apeluju za pomoć\nRegion Migranti u Bihaću apeluju za pomoć\nsubota, 26. okt 2019, 13:37 -> 20:01\nMigranti u Bihaću apeluju za pomoć\nPred Biru, privremeni prihvatni centar za migrante u Bihaću, i danas je stigla nekolicina promrzlih, gladnih i žednih migranata koji traže pomoć, ali im nije dozvoljen ulazak unutra. Granična policija BiH je jutros, prilikom kontrole vozila na području Bijeljine, pronašla 10 ilegalnih migranata, dok je vozač pobegao.\nPred Biru, privremeni prihvatni centar za migrante u Bihaću, i danas je stigla nekolicina promrzlih, gladnih i žednih migranata koji traže pomoć, ali im nije dozvoljen ulazak unutra.\nPolicijski službenici MUP-a Unsko-sanskog kantona su prethodnih dana migrante iz privatnih smeštaja, kao i one koje zateknu na ulicama Bihaća, prebacivali u kamp Vučjak. Uslovi boravka u ovom kampu veoma su teški zbog čega oni koji poznaju situaciju pokušavaju pobeći i sreću pronaći u drugim prihvatnim centrima.\nNekolicina njih uspela je doći do privremenog prihvatnog centra Bira, no ulaz im nije dozvoljen.\nPromrzli od zime, bez adekvatne odeće i obuće, migranti spavaju na zemlji ispred prihvatnog kampa. Oni su kazali da im je zabranjen ulazak u Biru jer kako im je rečeno manjka prostora.\n"Molim vas pomozite. Veoma je hladno. Nemamo odeću, obuću, nemamo šta da jedemo", govorili su redom migranti koje je reporter portala Kliks zatekao ispred centra.\nDrugi kaže da je stigao pre tri dana, išao u drugi kamp i svi su rekli da su puni.\n"Tražimo sigurnost. Molim vas pomozite, smestite nas", rekao je on.\nU slučaju da im se se ne obezbedi odgovarajući smeštaj, međunarodne organizacije upozoravaju - humanitarna katastrofa u Bosni i Hercegovini je neizbežna.\n"Ljudi ovde pate od različitih poremećaja, ne samo fizičkih, već i psihičkih, pokušavaju da prežive", kaže Spomenka Čelebić, volonterka Crvenog krsta.\nMinistar bezbednosti BiH Dragan Mektić kaže da neće biti migrantske krize i problema.\n"Pa dajte pozivam Unsko-sanski kanton, dajte nam lokaciju u državnoj svojini, deset miliona operativnih stoji i čeka da mi investiramo", kaže Mektić.\nBijeljina, pronađeno deset ilegalnih migranata\nGranična policija BiH je jutros, prilikom kontrole vozila na području Bijeljine, pronašla 10 ilegalnih migranata, dok je vozač pobegao.\nSedam osoba koje su zatečene u vozilu su poreklom iz Pakistana, dok su tri iz Indije.\nPolicija je uočila i drugo vozilo koje je imalo ulogu takozvanog "čistača" na putu, a u kojem su kontrolisane dve osobe, državljani BiH i Srbije.\nV. V. i D. Đ. su uhapšeni zbog sumnje da su krijumčarili ljude.\nPrilikom pretresa jednog od tri vozila, pronađeno je i oduzeto 1.700 evra u raznim apoenima, a privremeno je oduzet i jedan automobil.\nU svojstvu osumnjičenog, saslušan je i N.M, državljanin BiH.\nInače, ministar unutrašnjih poslova Davor Božinović rekao je da Hrvatska sigurno neće postati stecište velikog broja naglo pristiglih izbeglica koje bi promenile način života svih građana te zemlje.\n(subota, 26. okt 2019, 22:22) - milan lala [neregistrovani]\nEgzodus u Evropu\nTrazite mslimanski migranti da vas iz Evrope posalju u bogate muslimanske zemlje : S. Arabiju, Kuvajt , Emirate , Bahrein .....itd. Na putu ka Evropi prosli ste bez zadrzavanja i trazenja azila pored brojnog bogatog muslimanskog sveta da bi stigli daleko na severe u hriscansku Evropu. Zasto ste to tako ucinili. Sta to masivno trazite u Evropi koja se totalno po kulturi, religiji i nacinu zivota razlikuje od vaseg. Cudno je to vase masivno kretanje na sever i prolazak pored svih bogatih muslimanskih zemalja , reklo bi se da malo cega u vasem egzodusu ima sa ekonomskim razlogom .


Prekinuta sednica, Sarajevo i dalje bez gradonačelnika - Politički.rs\nKonstitutivna sednica Gradskog veća Sarajeva prekinuta je 24. marta jer nije bilo kvoruma. Trebalo je da na ovoj sednici bude izabran novi gradonačelnik Sarajeva.\nNije najavljen novi termin održavanja sednice Gradskog vieća, a za 25. mart je zakazan kolegijum koji će utvrditi kada će biti nastavljena konstitutivna sednica, prenosi portal Nova.rs.\n“Čini mi se da je ovo pokušaj pojedinaca da se onemogući izbor Bogića Bogićevića za gradonačelnika Sarajeva i čini mi se da on ide od aktualnog gradonačelnika”, rekao je nakon prekinute sednice novinarima većnik Naše stranke Nihad Uk.\nUk je dodao kako Statut Grada Sarajeva predviđa da ukoliko u prvom krugu glasanja niti jedan od kandidata ne dobije 15 i više glasova, da se odmah ide u drugi krug glasanja, te da su pojedini većnici zloupotrebili mogućnost i izašli sa sednice, kako bi se ona prekinula bez nekog stvarnog razloga.\n“Oni su to zloupotrebili i ostavili su 24 sata ili 48 mogućnosti da se neki većnici kupe”, kaže Uk.\nNakon prvog kruga tajnog glasanja Komisija za izbor je konstatovala je da niti jedan kandidat nije dobio potrebnu većinu, kaže Igor Gavrić aktualni predsedavajući Gradskog veća.\nTagged: BIH, BOSNA I HERCEGOVINA, GRADONAČELNIK, GRADSKO VEĆE, SARAJEVO


Vučić: Naš posao je da ne priznamo Kosovo - Vijesti.me\nFoto: mondo.rs Autor: Deutsche Welle\nUkoliko SNS bude u vladi, politika prema Kosovu biće implementacija postignutih dogovora i dalji pregovori, najavio je Aleksandar Vučić.\n„Srpska napredna stranka (SNS) neće dozvoliti da bude ponižena i nipodaštavana, niti hoće da bude bilo čiji potrčko u vladi.\nMi hoćemo da donosimo ključne odluke, preuzmemo odgovornost i mijenjamo Srbiju“, rekao je vršilac dužnosti predsjednika SNS Aleksandar Vučić na sjednici Glavnog odbora stranke u Sava centru, dodajući da formiranje vlade nije završeno dok se u Skupštini Srbije ne izglasaju ministri.\nVučić je rekao da će politika nove vlade, u kojoj bi bio i SNS, prema Kosovu biti nepriznavanje nezavisnosti.\n„Neće biti lako i jednostavno jer se prethodna vlada već obavezala da ispuni određene stvari, naš posao je da te stvari implementiramo, a ono što nije ostaje na nama da razgovaramo i pronalazimo najbolje rješenje u interesu građana Kosova i Srbije“, dodao je Vučić. Mandatar Ivica Dačić u petak (29.6.) je najavio da će njegov SPS, SNS i URS formirati vladu za petnaestak dana.\nKosovski ministar spoljnih poslova Enver Hodžaj rekao je da je Kosovo zainteresovano da normalizuje odnose sa Srbijom, ali da ta normalizacija ne treba da se shvati kao „dominacija Srbije prema Kosovu ili povratak srpske hegemonije nad Kosovom ili drugim zemljama regiona“.\n„Neće biti narednih sastanaka dok se postignuti sporazumi ne ostvare, posebno imajući u vidu jedan za Kosovo izuzetno značajan sporazum kao što je integrisano upravljanje granicom“, kazao je Hodžaj za Glas Amerike označavajući Ivicu Dačića kao ministra unutrašnjih poslova Srbije glavnom smetnjom za ostvarenje tog i sporazuma o slobodi kretanja.\nHodžaj je procijenio da je pobjeda Tomislava Nikolića na izborima za predsjednika Srbije i davanje mandata za sastavljanje vlade predsjedniku SPS-a Ivici Dačiću izazvalo uznemirenje na Balkanu.\nKako je naveo, Dačićeve prve izjave da će učiniti napore da vrati srpske snage na Kosovo, bez sumnje su poruke koje se u Prištini, Sarajevu, Podgorici, Skoplju i Zagrebu vide sa određenim uznemirenjem.\nI politički analitičar sa Kosova Azem Vlasi ocenjuje da će Ivica Dačić želeti da nastavi sa politikom prema Kosovu koju je naslijedio od Slobodana Miloševića, jer se nikada nije ogradio od te politike i dobar dio glasova na proteklim izborima dobio zahvaljujući „tvrdoj retorici“.\nIpak, Vlasi vjeruje da će odnosi Srbije i Kosova nakon formiranja vlade u osnovi biti isti kao što su bili i do sada.\n„Drugim riječima, ne mogu se očekivati ni pozitivni iskoraci u pravcu normalizacije međusobnih odnosa, ali ni neko njihovo ozbiljnije pogoršanje“, izjavio je Vlasi za novosadski „Dnevnik“.\nVlasi sumnja u podizanje pregovora Beograda i Prištine na viši nivo, jer je i od dosadašnjeg dijaloga o tehničkim pitanjima „bilo slabe vajde, pošto se dosadašnji nazovi-sporazumi ne implementiraju“.\n„Taj 'tehnički dijalog' svakako treba nastaviti i fokusirati se na ono što su životni interesi građana i Kosova i Srbije, a tu prije svega mislim na slobodan protok ljudi i robe.\nSrbija ima puno pravo i da brine o položaju Srba na Kosovu i da im pomaže kako bi poboljšali svoj životni standard, ali jalov je posao ako misli da ih i dalje podstiče da prave barikade“, dodao je Vlasi.\nzuti 6 godina i 4 mjeseca\nkosovo je i ostace Srbija...ne damo se mi srbi tek tako!! barem se moramo borit jedno 500godina...\nbindi 6 godina i 4 mjeseca\n@lud...upravu si ti pustimo se Kosova i Srbije to su druge države pa neka vide oni između sebe što će. Nego reci ti meni što ćemo uraditi povodom švercera oružja i orlovog leta u CG. Što je rješenje protjerati sve Albance ili ujediniti se sa Srbijom da bi se sačuvali. Imam osjećaj da svi ođe koji su prosrpski orjentisani stalno plaše narod opasnošću od Albanaca kako bi ih privoljeli za ponovno ujedinjenje sa Srbijom kao zaštitnicom. Recimi i ovo Španija ili Italija?\nmiros5 6 godina i 4 mjeseca\nNe sjekirajte se vi za Srbiju,kad tad ce ona vratiti Kosovo.No je veci problem za nasu Crnu Goru jer sverceri oruzja dolaze u CG da pomamljuju Albance.O tome treba voditi racuna a pustite se vi tudjeg dvorista.Imali smo vec jednom ORLOV LET a to nije bilo tek tako.


Obilježavanje 12 godina od terorističkih napada u SAD\nSjedinjene Američke Države (SAD) obiljležavaju danas 12 godina od terorističkih napada na Njujork i Vašington, u kojima je poginulo 2.977 ljudi.\nSkoro tri hiljade ljudi je stradalo kada su dva oteta aviona udarila u kule Bliznakinje u Njujorku, koje su se srušile, kao i prilikom udara trećeg aviona na Pentagon u Vašingtonu i pada aviona u Pensilvaniji.\nTerorističke napade izršili su pripadnici Al kaide, a taj tragičan događaj imao je posljedice širom svijeta.\nNapadnuti su Svjetski trgovinski centar (STC) u Njujorku i centrala Pentagona u Vašingtonu, dok je u Pensilvaniji srušen četvrti putnički avion, koji je takođe otet u toj sinhronizovanoj akciji Bin Ladenovih sljedbenika, usmjerenoj prema Bijeloj kući ili Kongresu na Kapitol hilu.\nDirektna posledica terorističkog napada 11. septembra 2001. godine bila je odluka Bijele kuće na čelu sa Džordžom Bušom mlađim, da objavi rat terorizmu u svijetu, što je nesumnjivo suštinski odredilo tendencije u međunarodnim odnosima prvih decenija 21. vijeka.\nNa mjestu na kojem su se nalazile kule STC u Njujorku podignuto je spomen obeležje žrtvama, a sazidan je i novi Svetski trgovinski centar.\nSjenka događaja od 11. septembra 2001. godine nadvila se i nad najnovijom krizom u Siriji, jer američka javnost, pored ostalog strahuje, da bi vojna akcija mogla da isprovocira američke neprijatelje da ponovo napadnu.


Bivši ruski tajkun i disident, Hodorovski: Zapad ni sankcijama ni vojno, ne može da uzdrma Rusiju! | Web-Tribune.com\nHome / U FOKUSU / Bivši ruski tajkun i disident, Hodorovski: Zapad ni sankcijama ni vojno, ne može da uzdrma Rusiju!\n14. oktobra 2014.\tU FOKUSU 1 Comment\nNekadašnji ruski oligarh, sada disident, Mihail Hodorkovski, upozorio je na me]unarodnoj konferenciji Forum2000 u Pragu da Zapad sankcijama ni vojno ne može da nanese ozbiljnu štetu Rusiji i apelovao da umesto toga Evropska unija radije pomogne Ukrajini koju, po njegovim rečima, niko ne može da razdvoji od Rusije.\n– Rusiju možete ili da izolujete ili da pokušate da je uprkos svemu integrišete. Ne vidim jednostavno nikakvu drugu mogućnost. Rusija i Ukrajina jesu sastavni deo Evrope. Jedini način da razdvojite Ukrajinice i Ruse je veštački, kako nažalost čini naša (ruska) vlada – kazao je Hodorkovski sinoć na panelu posvećenom Rusiji i\nHodorkovski je ubeđen da ako Ukrajina počne da se integriše u EU da će Rusija želeti da sledi njen primer.\n– Kada je Rusija 1998. godine zapala u finansijsku krizu i zamalo bankrotirala, Zapad je mogao da joj pomogne pozajmicom od nekoliko milijardi dolara. Uveren sam da bi Rusija do sada već otplatila taj novac a mogli smo da imamo drugačiju vladu nego sada – kazao je Hodorkovski.\nDisident koji nakon oslobađanja iz zatvora živi u Švajcarskoj kritikovao je Zapad što se oslanja na sankcije koje po njegovim rečima ne mogu da uzdrmaju Rusiju a ni vojno Zapad ne može da joj nanese ozbiljnu štetu, umesto da pomogne Ukrajini.\n– Isti scenario (kao u Rusiji 1998. godine) sada se ponavlja u Ukrajini a Zapadu se isto tako čini da je njena rekonstrukcija suviša skupa. Ukrajina će koštati Evropu ali crna rupa na njenom mestu bila bi još skuplja – kazao je Hodorkovski.\n– Ljudi u Rusiji čeznu da budu istinski nezavisni i da žive u pravnoj državi, ali ne znaju kako to da postignu – rekao je bivši šef kompanije Jukos i upozorio da je Zapad takodje napravio veliku grešku kada je odustao od dosledne primene moralnih vrednosti i zakona u poslovima sa preduzetnicima koji su se u Rusiji nelegalno obogatili.\n– Upravo nedoslednost Zapada i napuštanje politike ljudskih prava razočaralo je mnoge Ruse nakon raspada Sovjetskog Saveza jer su tada shvatili da u realnom svetu vredi samo to da se ponašaju pragmatično – rekao je Hodorkovski.\nOvogodišnji, 18. Forum2000 održava se od 12. do 15. oktobra u Pragu na temu „nemirnih demokratija“, od „nežnih“ revolucija i pada komunizma u Evropi do današnjih nemira koje su donele demokratske izneverene čežnje „arapskog proleća“.\nPozivu organizatora za to neformalno okupljanje naučnika, umetnika, aktivista za ljudska prava, državnika, crkvenih velikodostojnika, teologa koje je pokrenuo pokojni češki predsednik Vaclav Havel prihvatilo je ove godine preko 200 učesnika sa raznih strana sveta.\nPrevious Snimak upada Žandarmerije u niški zatvor i gušenje pobune!- VIDEO\nNext Italija zbog sankcija uvedenih Rusiji izgubila dve milijarde evra, a EU pet milijardi!


INKOMPASS praksa i ove godine okuplja mlade talente\nVeć četvrtu godinu zaredom Philip Morris International organizuje praksu INKOMPASS. Sa predstavnicima ove kompanije razgovaramo o ovom studentskom programu i tome šta sve studenti mogu da očekuju.\nProgram plaćene prakse INKOMPASS podrazumeva rad na realnim projektima koji zaista imaju uticaj na poslovanje kompanije Philip Morris International, te tako nije obična praksa već prilika za mlade da upoznaju svoje profesionalne želje i steknu veštine i znanja koja će nadograđivati u daljoj karijeri.\nPraktikanti će, napominju organizatori, imati mentora koji će ih usmeravati tokom trajanja projekta, ali i kolegu/koleginicu koji će igrati ulogu buddy-ja i ta osoba će im pomagati da upoznaju kolege i kulturu kompanije i biti podrška u svakodnevnim zadacima. Nakon određenog vremena, kolege će sa praktikantima razgovarati o njegovim/njenim učincima i dogovaraće se naredni koraci za razvoj i mogućnost nastavka karijere u okviru kompanije.\nPraksa je namenjena studentima koji su trenutno na završnoj godini osnovnih studija ili su na master studijama, a koji žele da započnu karijeru u sektorima kao što su Marketing, IT, Iskustvo korisnika ili Proizvodnja. Detaljnije o ovom programu razgovaramo sa Natašom Šćepanović, zaduženom za akviziciju talenata u ovoj kompaniji, kao i sa Teodorom Stojković, koja upravo prolazi kroz ovaj program.\nUspešnost INKOMPASS prakse pokazuje njen kontinuitet održavanja\n“Ove godine praksa će se odvijati u Beogradu i Nišu, a kako smo se zbog ovogodišnje situacije prebacili na remote način rada, tako će i praksa biti organizovana sve dok ne steknemo uslove za rad u kancelariji”, otkrila nam je Nataša na početku razgovora i dodala da je to od kompanije zahtevalo veću fleksibilnost i konstantno prilagođavanje na nove okolnosti.\nNaša sagovornica dodaje da je kompanija u skladu sa situacijom odradila refleksiju na dosadašnji način sprovođenja prakse, zatim su izdvojili ključna zapažanja i na osnovu toga preoblikovali praksu tako da sa jedne strane podržava ispunjenje ključnih poslovnih potreba, dok će sa druge strane ispuniti i potrebe praktikanata. Nataša dodaje:\nRaniji ciklusi prakse, na primer, podrazumevali su isto trajanje svih projekata, dok smo ove godine uveli promenu da svaki projekat može imati drugačije trajanje. Takođe, prošle godine je praksa podrazumevala dva projekta između kojih je bila pauza kako bi praktikanti mogli da se posvete ispitima, a sada će biti organizovan samo jedan projekat ali ostaje fleksibilnost oko uzimanja slobodnih dana za ispunjenje obaveza oko fakulteta (i nemamo ograničen broj dana, sve je stvar dogovora sa mentorom).\nNa pitanje Netokracije na koji način će izgledati proces selekcije kandidata kao i šta kompanija nudi najboljim kandidatima nakon završetka programa, Nataša nam otkriva da će, u skladu sa trenutnom situacijom, ceo proces selekcije biti organizovan online:\nProces podrazumeva online prijavu nakon koje (ukoliko kandidat ispunjava kriterijume) sledi online test. Ovaj test ispituje opšte sposobnosti kandidata da izvlači logičke zaključke na osnovu podataka koji su mu u zadatku predstavljeni i potrebno je izdvojiti oko 35 minuta za rešavanje. Nakon uspešno rešenog testa, sledi Assessment Day tj. online okupljanje gde će kandidati imati priliku da pokažu svoje znanje i veštine kroz grupnu izradu studije slučaja i upoznati se sa PMI mentorima i kolegama.\nNadovezujući se na prethodno pitanje, Nataša smatra da je u ovakvim trenucima ključno imati mlade talente od kojih možemo čuti različita viđenja i ideje. “Na nama je da pružimo podršku i razvijemo ih na način na koji će oni biti zadovoljni celokupnim iskustvom, ostati u kompaniji i nastaviti da doprinose razvoju poslovanja. Velike kompanije često imaju ustaljene načine rada koje treba preispitati i prilagoditi u odnosu na česte promene koje ovo vreme donosi, a upravo nam te nove perspektive donose mladi ljudi”, dodaje Nataša.\nIzmeđu ostalog, naša sagovornica nam je otkrila više detalja o tome koliko je kompanija do sada bila zadovoljna prethodnim INKOMPASS praksama, istakavši da sama činjenica da se ovaj program organizuje četvrti put pokazuje koliko je kompanija zadovoljna samom praksom. “Ono što nam je ova praksa do sada donela je svežu perspektivu na postojeće procese, njihovo unapređenje i inovacije. Da bismo došli do toga, ključno je bilo usmeravati praktikante ali im i dati slobodu u radu i podržati drugačije mišljenje i načine rada”, dodaje Nataša i navodi da je PMI i dalje u procesu transformacije, a novi načini rada dovode do potrebe za zapošljavanjem ljudi koji poseduju širok spektar veština:\nOno što nam je ključno u procesu regrutovanja je kontinuitet u mapiranju potreba biznisa i, sa druge strane, tržišta rada i onoga što ono pruža. Ova godina nije dovela do pauze u zapošljavanju, razlika je bila u preciznom targetiranju kandidata koji su nam potrebni s obzirom na to da smo tražili specifične profile. U skladu sa tim, očekujem da će se ovaj trend nastaviti i u narednoj godini.\nPraksa kao ključan deo za početak profesionalne karijere\nSvoje viđenje ovog programa za Netokraciju je podelila i Teodora Stojković koja upravo prolazi kroz INKOMPASS praksu u sektoru RRP marketinga, a ona nam je otkrila da je kao student menadžmenta želela da vidi kako izgleda jedan poslovni sistem u realnom svetu, a ne samo u knjizi.\nKako kaže, uvek je želela da radi u velikoj internacionalnoj kompaniji i smatra da je INKOMPASS bio pravi izbor za početak profesionalne karijere, kao i da je u posao ušla postepeno uz mnogo učenja i mentorstvo kolega iz tima. Između ostalog, otkrila nam je i sa kojim se najčešće izazovima suočavala tokom ove prakse:\nNajveći izazov mi je bio rad na više stvari istovremeno, tzv. multitasking. Iz ove perspektive to smatram i prednošću jer mi je pomoglo da postanem organizovanija i da bolje upravljam vremenom jasno razvrstavajući zadatke po prioritetu. Rad u marketingu je dinamičan i zahteva kreativnost u rešavanju problema i zadataka. U skladu sa tim je i veća satisfakcija kada je neki projekat uspešno završen.\nTeodora kaže da je naučila da preuzme odgovornost za određeni deo projekta i izvrši zaduženja od početka do kraja. Ono što je, kako kaže, njoj najviše značilo jeste i usavršavanje komunikacije sa ljudima, kao i da je određeni zadatak potrebno sagledati sa više strana kako bi se došlo do optimalnog rešenja. “Najveća prednost i snaga kompanije PMI kao poslodavca su upravo ljudi u njoj i njena organizaciona kultura. Od prvog dana sam se osećala kao punopravni član tima”, zaključila je Teodora.\nPrijave za INKOMPASS praksu kompanije Philip Morris International su otvorene do 15. januara a zainteresovani kandidati mogu da apliciraju putem inkompass.global sajta.


VUKANOVIĆ otkriva koja je bila pozadina Dodikove podrške srbomrscu Janezu Janši\nNaslovna Hercegovina VUKANOVIĆ otkriva koja je bila pozadina Dodikove podrške srbomrscu Janezu Janši\nJanez Janša i njegova stranka SDS doživjeli su pravi potop na parlamentarnim izborima u Sloveniji, a uzaludna je bila podrška Milorada Dodika i poziv građanima Slovenije koji su sa naših prostora, a imaju slovenačko državljanstvo, da glasaju za njegovog prijatelja i političkog saveznika.\nJanša je prošao kao Tramp, ali i kao Boris Tadić, Milo Đukanović, Nikola Gruevski, drugi lideri zemalja kojima je Dodik davao nekakvu javnu podršku, a koji su posle toga izgubili izbore i sišli sa vlasti.\nSvojim suludim potezima i politikom, nepotrebnim miješanjem u izbore i stvari drugih država, Dodik pravi veliku štetu Republici Srpskoj jer hazarderskim kockanjem i podrškom korumpiranim političarima zbog privatnih interesa, narušavaju se odnosi sa pojedinim državama i ostavljaju trajne negativne posljedice.\nBivši predsjednik Sjeverne Makedonije Nikola Gruevski bio je predsjednik stranke VMRO DPMNE, ultradesničarske stranke koja je poznata po tome što je njen pripadnik i terorista Veličko Dimitrov, u saradnji sa ustašama Ante Pavelića, izvršio atentat na kralja Aleksandra u Marseju 1934. godine.\nJanez Janša bio je ključni čovjek prilikom kratkog rata i napada na mlade pripadnike JNA u ljeto 1991. godine, te naislno i neustavno oduzeo državljanstvo Slovenije mnogim Srbima i drugim koji su do 1991. radili u Sloveniji, kršeći osnovna ljudska prava. Godinama je vodio kampanju protiv Srbije i Republike Srpske, zagovarao napade NATO-a, davao uvredljive izjave na račun srpskog naroda, i u najmanju ruku je sramno što Dodik pruža otvorenu podršku osvjedočenom srbomrscu.\nSličan se sličnom raduje, i nije čudno što Dodik uporno daje podršku balkanskim despotima koji vladaju gušeći institucije i ljudska prava, od Orbana, Đukanovića i Gruevskog do Janše, Čovića, Milanovića, uglavnom poznatim po stavovima i politici uperenoj protiv Srba i Republike Srpske. Saradnja iza kulisa je bila odlična, Janša bi na mog Dodika, ali i Izetbegovića i Čovića lansirao u javnosti „non pejper“ kako bi se cigle tenzijnj u BiH i skrenula pažnja javnosti sa ključnih problema društva, pa je trebalo pomoći „prijatelja“ kako bi se saradnja nastavila.\nPored političkih i privatnih, postoje poslovne i stare udbaške veze, a jedino je zajedničko da Srbi i Republika Srpska imaju samo štete od ovakve sulude i šizofrene politike Milorada Dodika, koji je sve podredio sebi i ličnim interesima, i nijednog trenutka ne razmišlja niti vodi računa da li će njegove izjave i potezi nanijeti štetu narodu i Republici Srpskoj.


VUČIĆ: U Srbiju dolazi nemački "Kontinental" | Skandalozno\nPremijer VUČIĆ: U Srbiju dolazi nemački “Kontinental”, plata 2.300 EVRA!\nKompanija najvišeg kvaliteta, nemački Kontinental, dolazi u Novi Sad, rekao je premijer Aleksandar Vučić, dodajući da će zaposliti 500 inženjera.\nOn je istakao da će bruto plata biti 2.300 evra, što je je višestruko viša plata od naše zarade.\nVučić je istakao da će to omogućiti da oni koji su najškolovaniji ostanu u zemlji.\nPremijer je istakao da Kontinental u Srbiji već zapošljava više od 1.000 ljudi.\n“Kao spejs šatl, to je nešto što Srbija nije imala i na čemu sam zahvalan prijateljima iz Kontinentala“, dodao je on.\n“Ovo je nova investiciona liga u Srbiji. Srbija više nije mesto za proizvodnju najniže vrednosti, iako je i to bolje nego da nemate posao. Srbija postaje atraktivno mesto za ulaganje, od danas Srbija počinje da razvija delove koje ćemo i mi i drugi širom sveta da proizvode“, istakao je Vučić.\nPremijer je rekao i da tek kada naše škole i privrede rade sa univerzitetima možemo brže da trčimo poput Nemačke i Austrije.\n“Ovaj projekat je rezultat mnogo godina rada i teških pregovora, ali je deo onoga što je bila naša vizija i ovo je trešnja na torti za sve investicije koje smo imali u Srbiji“, rekao je Vučić.\nOn je dodao i da je ovo signal za sve ostale investicije koje će doći iz Nemačke. Naglasio je i da nemačke kompanije u Srbiji zapošljavaju 33.000 ljudi, a da je cilj da ih bude još više. Vučić je dodao i da kada je ušao u vladu taj broj je iznosio 18.000\n“Ovo je do sada najbolji nemački investicioni projekat u Srbiji“, zaključio je on dodajući da dolazak Kontinentala nadmašuje sve projekte po bilo kom kriterijumu.\nTehnološka kompanija Kontinental investira više miliona evra u svoj razvojni centar u Novom Sadu. Kompanija će Centar za istraživanje i razvoj otvoriti 1. jula, do kraja 2017. godine biće zaposleno 100 ljudi, a tokom naredne dve godine Kontinental će zaposliti još 400 ljudi.\nKompanija Kontinental razvija pionirske tehnologije i usluge za održivu i povezanu mobilnost ljudi i njihovih proizvoda. Osnovana je 1871. godine i ta tehnološka kompanija nudi bezbedna, efikasna i pristupačna rešenja za vozila, mašine, saobraćaj i transport.\nDOBRA VEST ZA JAVNI SEKTOR – Vučić otkrio: Evo koliko će biti veće plate\nKompanija će započeti saradnju sa novosadskim univerzitetima kako bi razvila uspešne partnerske modele.\nBudite prvi sa komentarom na članku "Premijer VUČIĆ: U Srbiju dolazi nemački “Kontinental”, plata 2.300 EVRA!"


Nemačka: Aplauz 75.000 navijača za decu izbeglica | Autonomija\nSvaki fudbaler je jednom rukom držao izbegličko dete, a drugom nemačko, kao simbol integracije izbeglica\nDeca izbeglica izašla su danas na teren s fudbalerima Bajerna iz Minhena pre početka utakmice Bundeslige, što je 75.000 navijača pozdravilo aplauzom.\nSvaki fudbaler je jednom rukom držao izbegličko dete, a drugom nemačko, kao simbol integracije izbeglica, naveo je klub.\nNeka deca su mahala, a druga se zbunila, ali sva su podjednako dobila aplauz navijača i Bajerna i Augzburga.\nBajern, kao i mnogi nemački fudbalski klubovi, ponudio je pomoć ljudima koji beže od rata i siromaštva. Fudbalski klub iz Minhena daće milion evra za pomoć izbeglicama i organizovati kamp za mlade gde će učiti nemački jezik, dobiti obroke i opremu za fudbal.


Veselin Jevrosimović: Problem prepoznavanja - Telegraf.rs\n21/03/20 | 10:00\nVeselin Jevrosimović: Problem prepoznavanja\nU nekim zemljama ova tehnologija ulazi u primenu, pogotovo na graničnim prelazima, velikim skupovima i sličnim situacijama. Paralelno sa tim rastu baze podataka fotografija ljudi koji su prethodno imali problema sa zakonom\nPremda je ovo svojevremeno bila naučna fantastika i umetničko preterivanje, danas su policije širom sveta opremljene naprednim softverom sposobnim da prepozna lik i izvrši poređenje sa bazom podataka sumnjivaca.\nProblem sa automatskim prepoznavanjem ljudi na osnovu fotografija leži u tome što softver mora da detektuje karakteristične crte lica, a zatim da pretpostavi kako bi one mogle da izgledaju pod svim uglovima, u različitim pozama, grimasama i izrazima. Zbog toga je prepoznavanje ljudskog lica, ali i likova drugih živih bića, jedan od težih zadataka sa kojima se susreću kreatori veštačke inteligencije.\nBudući da na pametnim telefonima imamo opciju za prijavu na osnovu prepoznatog lika vlasnika, jasno je da su naučnici i inženjeri ovaj zadatak uspešno rešili. Za sada se, međutim, prepoznavanje mahom radi retroaktivno, kada je na raspolaganju dovoljno vremena i drugih resursa. U poslednje vreme pojavilo se nekoliko uspešnih rešenja koja podrazumevaju automatsko prepoznavanje likova na video snimcima sa sigurnosnih kamera. Budući da se sve dešava u realnom vremenu, sigurnosne službe mogu preventivno da reaguju i spreče kriminalne i terorističke akcije.\nU nekim zemljama ova tehnologija ulazi u primenu, pogotovo na graničnim prelazima, velikim skupovima i sličnim situacijama. Paralelno sa tim rastu baze podataka fotografija ljudi koji su prethodno imali problema sa zakonom.\nMnogi smatraju da je uvođenje ovakvih sistema ozbiljno narušavanje privatnosti i da su moguće brojne zloupotrebe i greške. Sa druge strane, nadležni ističu veću bezbednost i brži i udobniju prolazak kroz sigurnosne provere. Istina je verovatno negde u sredini, pa će uslediti i odgovarajuća zakonska regulativa za ovu oblast.\nVeselin Jevrosimović: Digitalna pismenost\nVeselin Jevrosimović: Svet učenja


Sajam suvenira „Vidi Srbiju“ – Međunarodni sajam turizma\nSajam suvenira „Vidi Srbiju“sarca2021-12-29T10:53:54+02:00\nU hali 4 Beogradskog sajma, Turistička organizacija Srbije će tokom 43. Međunarodnog sajma turizma, od 24. do 27. februara 2022. organizovati 17. Sajam suvenira pod nazivom „Vidi Srbiju“. Na 30 izložbenih pultova posetioci će moći da vide i kupe suvenire iz svih regija Srbije. Sajam turizma u Beogradu godišnje poseti 70 hiljada posetilaca, te je stoga dobra prilika da se proizvođači suvenira predstave široj javnosti.\nMajstori starih i umetničkih zanata predstaviće proizvode koji su rađeni tradicionalnim tehnikama, ali prilagođeni potrebama današnjice. Predstaviće se i mnogobrojne turističke organizacije koje u svojim aktivnostima imaju i suvenirsku prodaju, a proizvođači suvenira, kao i udruženja koja se bave očuvanjem i negovanjem starih i umetničkih zanata, izložiće proizvode svoga rada, kao što su proizvodi od drveta, vune, ručno rađenog nakita, magneta, liciderskih srca, stakla, odevnih predmeta itd.\nSvi izlagači na 17. Sajmu suvenira imaće pred sobom zadatak da promovišu turizam Srbije, i to kroz proizvode koji bi trebalo da odražavaju autentičnost podneblja sa koga potiču, kao i da zadovoljavaju standarde kvaliteta i budu napravljeni od materijala karakterističnih za naše podneblje.


» Neizbrisivi tragovi niških naučnica\nMeđunarodni dan žena, 8. mart obeležen je u EU info kutku u Nišu tribinom ,,Tragovima niških naučnica’’. Svoja iskustva podelile su renomirane naučnice – profesorke Aleksandra Pavlović i Polina Blagojević i dvostruka doktorka nauka Aleksandra Mirić. Bilo je reči i o prvoj inženjerki u Nemačkoj, rođenoj Nišlijki Jovanki Bončić Katerinić čije ime već dve godine nosi priznanje Univerziteta Darmštat.\nProfesorka Prirodno matematičkog fakulteta u Nišu Aleksandra Pavlović koja je i organizatorka ,,Noći istraživača’’, finansiranog od strane EU programa Horizon 2020 istakla je da ,,je jedan od zadataka Evropske unije promocija nauke. EU finansira ideje koje treba da budu originalne i eventualno promene tok nauke’’. Ona je podsetila da su grantovi koje EU izdvaja za ove svrhe milionski što je posebno pogodno kada se ima u vidu da Srbija za nauku izdvaja tek nešto više od 0,2%, dok u državama poput Nemačke, Švajcarske i Skandinavskih zemalja ta izdvajanja idu do 2%.\nDobitnica nagrade ,,Za žene u naci’’ Polina Blagojević, profesorka Prirodno matematičkog fakulteta ističe da su čak četiri Nišlijke dobitnice ovog prestižnog priznanja. ,,To je veoma jak podsticaj za dalji rad budući da je reč o ženskom Nobelu koji se dodeljuje ženama koje su ostavile trag u nauci’’,\nNa prvu inženjerku u Nemačkoj podsetila je Aleksandra Mirić čiji je doktorat izabran za najbolji u Srbiji. Ona je podsetila da prva inženjerka Jovanka Bončić Katerinić potiče iz Niša i dodala da je ,,veličina ove žene koja je diplomirala u Nemačkoj pre više od sto godina u njenom obrazovanju u vremenu koje nije bilo podsticajno za školovanje mladih žena o čemu govore crno-bele ilustracije na kojima se Jovanka našla kao jedina dama među kolegama muškarcima’’.\nU Srbiji trenutno radi oko 6500 naučnica, što Srbiju dovodi na četvrto mesto po broju naučnica u Evropi, istaknuto je na tribini ,,Tragovima niških naučnica’’.


Otvoren pogon italijanske kompanije ,, Tehnostruture“ u zrenjaninskoj industrijskoj zoni – Покрајински секретаријат за привреду и туризам\nZamenik pokrajinskog sekretara za privredu i turizam, Pavle Počuč, učestvovao je na svečanom otvaranju proizvodnog pogona italijanske kompanije ,,Tehnostruture“, u okviru industrijske zone Jugoistok-Ečka u Zrenjaninu. Ova kompanija je deo grupacije ,,Edil stil“, lidera u sektoru čeličnih konstrukcija na međunarodnom tržištu. Otvaranju je prisustvovao i pomoćnik pokrajinskog sekretara za oblast privrede, Branislav Bandić.\nVrednost investicije je 3,5 miliona evra. Veći deo proizvodnje u Zrenjaninu namenjen je inostranom tržištu. Osnivač i direktor, Đuzepe Verna, je istakao da je odabrano oko 20 radnika, sa ciljem da se zaposli ukupno 70 radnika, a u samoj kompaniji će se proizvoditi elementi čeličnih konstrukcija za izgradnju mostova, aerodroma, stadiona, tržnih centara i industrijskih objekata.\nKompanija ,,Tehnostruture“ je treća velika italijanska kompanija koja će poslovati u Zrenjaninu.\nZamenik Pavle Počuč je u ime Pokrajinske vlade i resornog Sekretarijata za privredu i turizam, čestitao na izuzetnom poslovnom uspehu i proširenju proizvodnog pogona koji će uposliti novih 50 radnika. ,,Do sada je 110 investitora iz Italije u AP Vojvodini uposlilo preko 10.000 radnika, što predstavlja zajednički uspeh. Pokrajinska administracija će i u narednom periodu biti partner i pružati pomoć u novim poslovnim poduhvatima”, rekao je Počuč.\nOtvaranju su prisustvovali i ministar privrede u Vladi Srbije, Goran Knežević, gradonačelnik Grada Zrenjanina, Čedomir Janjić,ambasador Italije u Republici Srbiji, Đuzepe Manco, predsednik italijanske regije Abruko i gradonačelnik grada Frankavila, Al Mare Antonio Lućani.\nNa današnjoj svečanosti potpisan je i Sporazum o strateškoj saradnji gradova Zrenjanina i Frankavila.


RTS :: Veliko finale Australijan opena – istorijska šansa za Medvedeva i Nadala\nTenis Veliko finale Australijan opena – istorijska šansa za Medvedeva i Nadala\nnedelja, 30. jan 2022, 06:40 -> 07:51\nVeliko finale Australijan opena na programu je od 9.30 po srednjoevropskom vremenu i za titulu će se boriti Danil Medvedev i Rafael Nadal. Duel drugog i petog igrača sveta, osim što donosi novog grend slem šampiona, ima veliki značaj i zbog budućnosti i daljeg izgleda karijere Novaka Đokovića, koji je deportacijom sprečen da učestvuje na turniru u Melburnu. Tok meča Medvedeva i Nadala moći ćete da pratite na našem portalu.\nAustralijan open došao je do samog kraja i ostalo je da saznamo ko će podići Norman Bruks čelendž kup, kako je zvanično ime pehara za pobednika u muškom singlu.\nNa terenu "Rod Lejver arene" naći će se Medvedev i Nadal u meču u kojem će prvi put u karijeri ruski igrač biti blagi favorit.\nMoskovljanin ima veliku priliku da dođe do drugog uzastopnog trofeja sa nekog od četiri najveća turnira (pre nekoliko meseci osvojio Ju-Es open), a pobeda mu ne bi garantovala samo istoriju, već i skok na prvo mesto na ATP rang-listi po prvi put u karijeri.\nDanil je je u fantastičnoj formi u poslednjih godinu dana – osvojio je četiri turnira tokom 2021. godine, uključujući i debitantski grend slem na Ju-Es openu.\nMedvedev bi u slučaju trijumfa smenio Đokovića na čelu što bi, paradoksalno, zbog okolnosti koje su se dogodile u januaru, Novakovim navijačima moglo više da prija nego uspeh Nadala.\n"Bik sa Majorke" jedan je od najboljih tenisera u istoriji, a eventualnom pobedom došao bi do 21. grend slema, čime bi nadmašio ostvarenja svojih "arhineprijatelja" Novaka Đokovića i Rodžera Federera.\n"Opet ću igrati sa nekim ko juri 21. titulu. Prošli put je Rafa gledao na TV-u, ne znam za koga je navijao. Verujem da će sada Novak gledati", rekao je Medvedev kroz smeh.\nNjih trojica su izjednačeni na prvom mestu večne rang-liste sa po 20 titula i do kraja karijera će voditi veliku bitnu za laskavo zvanje najboljeg svih vremena (GOAT)\n"Imao sam šanse u prošlosti već nekoliko puta, 2014, 2012, 2017. Teško je. Samo nekoliko ljudi je to uspelo jer je to veoma teško uraditi. Srećan sam što imam priliku. Ono što je bitnije od svih statistika jeste još jedno finale Australijan opena. To mi mnogo znači", istakao je Nadal.\n"Za mene je važnije da osvojim Australijan open od bilo koje staistike vezane za sport, istoriju. Zaista to mislim. Srećan sam što sam deo ove ere tenisa, što činim sve uz dvojicu igrača. To je to. Na neki način, nije važno imati jedan više ili manje. Mislim da smo svi uradili neverovatne stvari koje će biti teško dostići."\nMeđutim, koliko god rekorda oborio u karijeri, Rafa nema toliko dobar učinak u finalima u Melburnu. Zanimljiv je i podatak da je Nadal samo jednom trijumfovao u Australiji, daleke 2009. godine kada je slomio Rodžera, a potom je čak četiri puta poražen u borbama za trofej (dvaput od Đokovića i po jednom od Vavrinke i Federera).\nMedvedevu i Nadalu će ovo biti peti međusobni okršaj, a Španac vodi sa 3:1 u pobedama. Sve tri pobede Rafa je ostvario tokom 2019. godine, između ostalog i u finalu Ju-Es opena, dok je u poslednjem međusobnom duelu slavio Medvedev – na Završnom ATP turniru 2020. godine.


TotalCar.rs » Uzmi „alfu romeo 166“ i napravi kineski Mercedes\nPre tačno šest godina, kineska kompanija GAC (Guangzhou Automobile Group) udružila je snage sa Fijatom i na poklon je dobila pravo da koristi platformu modela „alfa romeo 166“, koji je prestao da se proizvodi još 2007. godine.\nKinezi su maksimalno aksploatisali vremešnu platformu na koju su postavili nekoliko limiuzina i krosovera, a poslednja kreacija je model „trumpchi GA8“ koji će premijerno biti predstavljen na Salonu u Pekingu, koji počinje u ponedeljak. U svakom slučaju, „GA8“ je duži i od novog „mercedesa E-klase“ – tačno 5,003 metara, dok je međuosovinsko rastojanje 2,907 metara.\nKinezi svoj model nude kao premijum limuzinu sa početnom cenom od oko 28.000 dolara, dok top verzija košta 46.000 dolara. Međutim, u poređenju sa evropskim premijum brendovima. „GA8“ raspolaže skromnom ponudom motora u kojoj se nalaze dva benzinca, 1,8-litarski sa 177 KS i dvolitarski sa 197 KS, što je malo snage za 1,8 tona težak automobil.\nVozačima se nudi dosta opreme, među kojom su dvozonski klima-uređaj, ekran osetljiv na dodir dijagonale 10,1 inča, kožni enterijer, tempomat, multimedijalni sistem… Kompanija GAC planira da prodaju proširi i van granica Kine, a najavljena je izgradnja fabrike u Rusiji gde će se proizvoditi 50.000 automobila godišnje.


Irak i Rusija za obnovu saradnje - Page\nMay 29, 2020, 04:29:55 pm\nPALUBA > Vesti > Vesti sa ratišta > Topic: Irak i Rusija za obnovu saradnje\nAuthor Topic: Irak i Rusija za obnovu saradnje (Read 891 times)\nIrak i Rusija za obnovu saradnje\n« on: April 12, 2009, 01:35:06 pm »\nMoskva -- Irak i Rusija su zainteresovani za obnovu vojno-tehničke saradnje, kažu irački ministar spoljnih poslova Hošijar Zibari i ruski premijer Vladimir Putin.\n"Zainteresovani smo za nastavak vojno-tehničkih kontakata kako bi ubuduće potpisali ugovore u ovoj oblasti", rekao je Zibari u Moskvi ruskoj agenciji Itar-tas. Ruski premijer Vladimir Putin je rekao da je iz razgovora sa iračkim premijerom Nurijem al Malikijem shvatio da je Irak zainteresovan za obnovu saradnje u oblasti odbrane.\nOn je naveo da se već razmatra o posebnim ugovorima, tako da bi ponovo mogla da se ostvari puna saradnja u tim sferama.\nIrački premijer je prethodno izjavio ruskoj agenciji da je planirao da Moskvi da veliki broj ponuda o saradnji i zaključio da smatra da je došlo vreme da se "intenziviraju bilateralni politički, privredni i vojno-tehnički kontakti".\nRuska agencija podseća da je Moskva sa Bagdadom imala istorijski blisku vojno-tehničku saradnju.\nPrema neimenovanom izvoru iz krugova povezanih sa ruskim sektorom odbrane, Rusija je Iraku isporučila vojne opreme u vrednosti od 30 milijardi američkih dolara do 1990. godine, kada su UN uvele sankcije toj zemljli.


METEOROLOZI: MIHOLJSKO LETO, PA BLAGA ZIMA - Jefimija TV, Kruševac\nMETEOROLOZI: MIHOLJSKO LETO, PA BLAGA ZIMA\nPosle kišnog jula, usledili su dani pravog letnjeg vremena i temperatura od tridesetak i više stepeni. Kada je reč o nastupajućoj jeseni, meteorolozi kažu da će nam septembar biti sasvim prosečno topao i suv, a da nas u oktobru čeka pravo Miholjsko leto, sa temperaturama daleko iznad proseka za taj mesec.\nNakon tropskog talasa ove nedelje, već za vikend sledi naglo zahlađenje sa padavinama, koje će biti u uvod u kišoviti i prohladni septembar. Kraj avgusta donosi prodor svežijeg talasa koji donosi padavine i osetno hladnije vreme, oko osam stepeni. Prema rečima meteorologa, veoma kišovit septembar u Srbiji doneće temperature koje će retko prelaziti 25 stepeni.\nTopliji oktobar je uvod u još jednu blagu zimu, veće hladnoće nas čekaju tek u januaru. Prema navodima Republičkog hidrometeorološkog zavoda (RHMZ) nakon veoma kišovitog septembra, prema dugoročnoj prognozi, u oktobru stiže miholjsko leto, a temperature će biti daleko iznad višegodišnjeg proseka za taj mesec.\nPrethodno: JKP “VODOVOD-KRUŠEVAC”: IZGRADNJA KOLEKTORA\nSledeće: IZMENAMA ZAKONA POBOLJŠATI POLOŽAJ STARIH NA SELU


Vlada usvojila Predlog zakona o klimatskim promenama - Biznis Telegraf.rs\n25/02/21 | 18:27\nZakonom se ispunjavaju obaveze prema međunarodnoj zajednici, odnosno Okvirnoj Konvenciji UN o promeni klime i njenog Sporazuma iz Pariza i usklađuje domaće zakonodavstvo sa pravnim tekovinama Evropske unije\nVlada je danas usvojila i Strategiju zapošljavanja za period od 2021. do 2026. godine, kojom se definišu reformski koraci čiji je ciljuspostavljanje efikasnog tržišta rada u skladu sa ubrzanim tehnološkim razvojem.\nfekti predviđeni ovom strategijom su rast kvalitetne zaposlenosti kroz saradnju više sektora: obrazovanja, privrede, finansija, socijalne zaštite i lokalnih samouprava, a usmereni su na unapređenje ponude i tražnje za radom.\nPosebe mere predviđene su za unapređenje položaja žena, mladih, osoba sa invaliditetom, korisnika novčane socijalne pomoći, kao i Roma i Romkinja, imajući u vidu njihovu zastupljenost i druge karakteristike koje ukazuju na nepovoljan položaj na tržištu rada.\nDoneta je i odluka o finansiranju nabavke udžbenika novcem iz budžeta, kojom se obezbeđuju besplatni udžbenici i druga nastavna sredstva za učenike osnovnih škola iz socijalno ugroženih porodica, za učenike koji osnovnoškolsko obrazovanje i vaspitanje stiču po individualnom obrazovnom planu, kao i za učenike sa smetnjama u razvoju i invaliditetom koji obrazovno-vaspitni rad ostvaruju po individualnom obrazovnom planu.\nVlada je dala saglasnost za otvaranje Generalnog konzulata Bosne i Hercegovine u Srbiji sa sedištem u Novom Pazaru.\nHahaha, dadada, Srbija će rešiti klimatske promjene?!


Krajem 2018. je završeno renoviranje Odeljenja nuklearne medicine u Specijalnoj bolnici „Čigota“ na Zlatiboru, kada je u novim, optimalnim uslovima instalirana savremena oprema, između ostalog i sistem najnovije generacije SPECT/CT.\nOdlika hibridnog sistema je da spaja dva uređaja u jedan: savremenu dvodetektorsku gama kameru i uređaj kompjuterizovane tomografije (CT). Kao rezultat ovog hibrida dobijamo možda najdetaljniju dijagnostiku pojedinih oboljenja i stanja. Scintigrafije (metode nuklearne medicine) su jedinstvene, jer ne ukazuju samo na fizičko postojanje određene promene ili tkiva, već intenzitet nakupljanja radioaktivnih izotopa u njima je u direktnoj proporciji sa intenzitetom metabolizma navedenog tkiva.\nPrimena ovog aparata je od velikog značaja prvenstveno za onkologiju, ali i za bolesti srca, jetre, bubrega itd. Korišćenjem ovog aparata smanjuje se vreme snimanja pacijenta i povećava se broj urađenih procedura.


Francuska korporacija Vansi: Cilj poboljšanje uslova rada aerodroma Nikola Tesla | Insajder\nFrancuska korporacija Vansi: Cilj poboljšanje uslova rada aerodroma Nikola Tesla\nFrancuska korporacija Vansi erports (Vinci Airports) saopštila je danas da će kao koncesionar za Aerodrom Nikola Tesla u Beogradu težiti poboljšanju uslova rada aerodroma, kao i da će reorganizovati i optimalizovati putničke tokove i proširiti maloprodajna područja.\nAerodrom Nikola Tesla Beograd Foto Srđan Ilić\nU saopštenju se navodi da se u prvom kvartalu 2018. očekuje potpisivanje ugovora o koncesiji na 25 godina koji obuhvata finansiranje, upravljanje, održavanje, proširenje i nadogradnja postojećeg aerodromskog terminala i poletno-sletne staze.\nDodaje se da će firma Vansi preuzeti aktivnosti nakon potpisivanja ugovora o koncesiji, kao i da je njen cilj poboljšanje uslova rada beogradskog aerodroma da bi se omogućilo Er Srbiji da ponudi nove letove na dužim rutama.\nGlavni izvršni direktor Vansi koncesija (Vinci) i predsednik Vansi erports (Vinci Airports) Nikolas Notber rekao je da će Aerodrom Nikola Tesla služiti kao sedište kompanije u centralnoj i istočnoj Evropi, regionu u kojem Vansi aerodromi do sada nisu poslovali.\n"Ovaj uspeh označava novu fazu ekspanzije Vansi aerodroma van Francuske", rekao je Notber.\nU saopštenju firme Vansi erports navodi se da će graditi partnerstva sa više od 200 aviokompanija da bi se dodatno povećao saobraćaj i povezanost aerodroma, kao i da će iskoristiti iskustva u upravljanja aerodromom i razvojnu stručnost stečenu u Francuskoj i inostranstvu da bi poboljšali ukupno korisničko iskustvo na Aerodromu Nikola Tesla.\nPremijerka Srbije Ana Brnabić izjavila je juče da je francuska korporacija Vansi erports dala najbolju ponudu za koncesiju na 25 godina za Aerodrom Nikola Tesla u Beogradu.\nOna je navela da je Vansi dao najbolju ponudu po sva tri kriterijuma - finansijskom, tehničkom i pravnom, dodajući da je planirano da prihodi od koncesije i investicija u narednih 25 godina budu 1,5 milijardi evra, a da se posle 25 godina aerodrom vraća u vlasništvo Srbije.\nVansi je osnovan 1996, kao deo građevinsko-poslovne kompanije Vansi, jedne od najvećih te vrste u Evropi.


GRAD S LEĐA: Nestaju poslednji obrisi šećerane, ostaju obećanja… – Zrenjanin\nGRAD S LEĐA: Nestaju poslednji obrisi šećerane, ostaju obećanja…\n23/02/2017 24/02/2017 List Zrenjanin\nNakon krečne peći, rezervoara od 40.000 tona, postrojenja za ispiranje repinih rezanaca, sa horizonta zrenjaninske fabrike u kojoj se od 1910. do 2005. godine proizvodio slatki kristal, nestaje i ogromni mehanizam za preuzimanje korena sa deponije i njegov transport do pogona za preradu. Poput većeg dela mašina šećerane koja je slovila za najstariju u Srbiji, a koju je novosadska „Viktorija grupa” sredinom 2011. kupila od države za nešto više od četiri miliona evra, i ovaj deo opreme, nema sumnje, biće „utopljen” kao staro gvožđe.\n„Viktorija grupa” možda krči dvorište fabrike od približno 26 hektara da bi realizovala projekat koji je njen ondašnji direktor Nikola Vujačić najavio za kraj 2012. godine. Podsećamo, on je javnosti ali i ondašem ministru privrede i direktoru Agencije za privatizaciju, prodavcima šećerane u stečaju, obećao da će „Viktorija grupa” sagraditi fabriku za preradu kukuruza, odnosno za proizvodnju tečnih šećera i skroba. U taj poduhvat ova kompanija je, po njegovim rečima, trebalo da investira 50 miliona evra i naposletku zaposli 150 Zrenjaninaca.\nOd obećanja menadžmenta „Viktorija grupe”, odnosno fabrike koju su oni nazvali „Viktorija starč” na placu šećerane nakon pet godina postoji samo pogon za proizvodnju peleta od slame. Briketi od žetvenih ostatak, kako su avgusta 2011. govorili čelnici „Viktorija grupe” trebalo je da budu izvor energije neophodne za preradu kukuruza. Koliko su ova obećanja i vizije bile realne svedoče i ogromne količine slame koja truli na placu na kom se do jeseni 2005. godine skladištila šećerna repa prispela sa banatskih polja.\n← Isključenje struje u ponedeljak u Melencima\nPredstava „Crvenkapa“ u obdaništu „Poletarac“ →